Avviż Legali Importanti

|

52009PC0157

Proposta għal deċiżjoni tal-Kunsill li temenda d-Deċiżjoni tal-Kummissjoni 2008/938/KE dwar il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u l-governanza tajba, stipulati fir-regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011  /* KUMM/2009/0157 finali */

	[pic] | KUMMISSJONI TAL-KOMUNITAJIET EWROPEJ |Brussel 2.4.2009KUMM(2009) 157 finaliProposta għalDEĊIŻJONI TAL-KUNSILLli temenda d-Deċiżjoni tal-Kummissjoni 2008/938/KE dwar il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u l-governanza tajba, stipulati fir-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill għandha l-għan li temenda d-Deċiżjoni tal-Kummissjoni 2008/938/KE billi tneħħi l-Venezwela mil-lista ta’ pajjiżi li jibbenefikaw minn arranġament ta’ inċentiv speċjali għal żvilupp sostenibbli u l-governanza tajba (is-SPĠ+) bejn l-2009 u l-2011.Ir-Regolament tal-Kunsill (KE) Nru 732/2008 li japplika l-iskema ta’ preferenzi tariffarji ġeneralizzati bejn l-2009 u l-2011 jipprovdi għall-għoti ta’ preferenzi tas-SPĠ+ għall-pajjiżi li qed jiżviluppaw li jissodisfaw ir-rekwiżiti stabbiliti taħt l-Artikoli 8 u 9. B’konformità ma’ dawn ir-rekwiżiti, kwalunkwe pajjiż li jibbenefika mis-SPĠ+ irid ikun “vulnerabbli” u jkun irratifika u implimenta b’mod effettiv 27 konvenzjoni internazzjonali fl-oqsma tad-drittijiet tal-bniedem, tal-istandards fundamentali tax-xogħol, tal-iżvilupp sostenibbli u l-governanza tajba, elenkati fl-Anness III tar-Regolament (KE) Nru 732/2008. Pajjiż għandu wkoll jintrabat li jaċċetta u jikkonforma b’mod sħiħ mal-mekkaniżmu ta’ monitoraġġ u reviżjoni mfassal fil-konvenzjonijiet rilevanti u fl-istrumenti relatati.Fil-31 ta’ Ottubru 2008 il-Gvern tal-Venezwela ressaq lill-Kummissjoni t-talba tiegħu għal preferenzi tas-SPĠ+ għall-perjodu ta’ bejn l-1 ta’ Jannar 2009 u l-31 ta’ Diċembru 2011. Ir-reviżjoni tat-talba min-naħa tal-Kummissjoni wriet li l-Venezwela dak iż-żmien ma kinitx irratifikat il-Konvenzjoni tan-Nazzjonijiet Uniti kontra l-Korruzzjoni, elenkata taħt il-punt 27, fil-Parti B tal-Anness III tar-Regolament (KE) Nru 732/2008.Il-Gvern tal-Venezwela, f’ittra min-naħa tal-Missjoni tal-Venezwela fir-rigward tal-Komunitajiet Ewropej intrabat li jirratifika u li jimplimenta b’mod effettiv il-Konvenzjoni tan-Nazzjonijiet Uniti kontra l-Korruzzjoni sa mhux iktar tard mill-31 ta’ Diċembru 2008.Fid-9 ta’ Diċembru 2008, il-Kummissjoni adottat id-Deċiżjoni 2008/938/KE dwar il-lista ta’ pajjiżi benefiċjarji li jikkwalifikaw għas-SPĠ+, stipulati fir-Regolament tal-Kunsill (KE) Nru 732/2008 għall-perjodu bejn l-1 ta’ Jannar 2009 u l-31 ta’ Diċembru 2011, u inkludiet lill-Venezwela fil-lista ta’ pajjiżi benefiċjarji bit-tama li l-Venezwela tieħu l-passi xierqa biex tiżgura r-ratifika u l-implimentazzjoni b’mod effettiv tal-Konvenzjoni tan-Nazzjonijiet Uniti kontra l-Korruzzjoni sa mhux iktar tard mill-31 ta’ Diċembru 2008, kif kienet intrabtet li tagħmel.Id-Deċiżjoni tal-Kummissjoni 2008/938/KE tad-9 ta’ Diċembru 2008 kienet ittieħdet bi ftehim minn qabel min-naħa tal-Kumitat Permanenti dwar is-Sistema ta’ Preferenzi Ġeneralizzati fil-25 ta’ Novembru 2008, fejn kien hemm 26 Stat Membru (318-il vot) li vvutaw favur, Stat Membru wieħed (27 vot) li astjena, flimkien mal-ftehim impliċitu li jekk il-Venezwela kellha tonqos milli tirratifika u timplimenta b’mod effettiv il-konvenzjoni li kienet nieqsa sal-aħħar tas-sena, kellha tittieħed azzjoni biex il-lista tiġi emendata.Madankollu, fil-31 ta’ Diċembru 2008, il-Venezwela kienet baqgħet ma rratifikatx il-Konvenzjoni kontra l-korruzzjoni u, għaldaqstant, ma kinitx issodisfat ir-rekwiżiti kollha meħtieġa skont ir-Regolament (KE) Nru 732/2008 biex jinħarġulha benefiċċji taħt l-iskema tas-SPĠ+. L-azzjonijiet li segwew min-naħa tal-Venezwela f’Jannar 2009 sabiex tesegwixxi r-ratifikazzjoni b’mod sħiħ ma humiex rilevanti biex jiġu sodisfatti l-kriterji speċifikati fir-Regolament 732/2008 biex il-pajjiżi jibbenefikaw mill-iskema tas-SPĠ+ mill-1 ta’ Jannar 2009. Għaldaqstant huwa neċessarju li d-Deċiżjoni tal-Kummissjoni 2008/938/KE tiġi emendata kif jixraq, u dan billi l-Venezwela titneħħa mil-lista ta’ pajjiżi li jibbenefikaw mis-SPĠ+ bejn l-2009 u l-2011.Sabiex jiġu evitati impatti mhux mixtieqa fuq l-operaturi ekonomiċi, għandu jiġi stipulat perjodu ta’ tranżizzjoni xieraq għall-applikazzjoni tad-Deċiżjoni.F’dan il-kuntest, fit-30 ta’ Jannar 2009, l-abbozz tad-Deċiżjoni tal-Kummissjoni biex il-Venezwela titneħħa mil-lista ta’ pajjiżi benefiċjarji tas-SPĠ+ tressaq lill-Kumitat Permanenti dwar is-Sistema ta’ Preferenzi Ġeneralizzati għall-vot b’konformità mal-Artikolu 10(2) tar-Regolament (KE) Nru 732/2008 u b’konformità mal-Artikolu 5 tad-Deċiżjoni tal-Kunsill 1999/468/KE. Għall-proposta kien hemm oġġezzjoni minn minorità ta’ Stati Membri li mblukkawha (72 vot kontra u 39 astensjoni). Kien hemm 21 Stat Membru (234 vot) favur il-proposta. Il-Kumitat għalhekk ma wassalx opinjoni permezz ta’ maġġoranza kkwalifikata.Għaldaqstant, skont l-Artikolu 5(4) tar-Regolament (KE) Nru 468/1999, il-Kummissjoni hija mitluba tressaq lill-Kunsill proposta dwar il-miżuri li għandhom jittieħdu u għandha tinforma lill-Parlament Ewropew. Il-Kunsill jista’ jaġixxi b’maġġoranza kkwalifikata mhux iktar tard minn tliet xhur mid-data ta’ meta l-proposta ġiet riferita lill-Kunsill.Proposta għalDEĊIŻJONI TAL-KUNSILLli temenda d-Deċiżjoni tal-Kummissjoni 2008/938/KE dwar il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u l-governanza tajba, stipulati fir-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011 u li jemenda r-Regolamenti (KE) Nru 552/97, (KE) Nru 1933/2006 u r-Regolamenti tal-Kummissjoni (KE) Nru 1100/2006 u Nru 964/2007[1], u b’mod partikolari l-Artikolu 10(2) tiegħu,Wara li kkunsidra l-proposta mill-Kummissjoni,Billi:(1) Ir-Regolament (KE) Nru 732/2008 jipprovdi għall-għoti ta’ arranġament ta’ inċentiv speċjali għall-iżvilupp sostenibbli u l-governanza tajba lill-pajjiżi li qed jiżviluppaw u li jissodisfaw rekwiżiti stabbiliti skont l-Artikoli 8 u 9.(2) B’konformità mal-Artikolu 10(2) ta’ dak ir-Regoalment, il-Kummissjoni adottat id-Deċiżjoni 2008/938/KE tad-9 ta’ Diċembru 2008 dwar il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u l-governanza tajba, stipulati fir-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011[2].(3) B’konformità ma’ dik id-Deċiżjoni, ir-Repubblika Bolivarjana tal-Venezwela (minn hawn ’il quddiem ‘il-Venezwela’) ingħatat l-arranġament ta’ inċentiv speċjali għall-iżvilupp sostenibbli u l-governanza tajba.(4) Madankollu, issa rriżulta li l-Venezwela ma rratifikatx il-Konvenzjoni tan-Nazzjonijiet Uniti kontra l-Korruzzjoni, elenkata taħt il-punt 27, fil-Parti B tal-Anness III tar-Regolament (KE) Nru 732/2008. Għalhekk, il-Venezwela ma ssodisfatx ir-rekwiżiti kollha neċessarji skont ir-Regolament (KE) Nru 732/2008 biex tingħata l-arranġament ta’ inċentiv speċjali. Id-Deċiżjoni tal-Kummissjoni 2008/938/KE għandha tiġi emendata skont dan, filwaqt li tipprovdi għal perjodu ta’ tranżizzjoni adegwat għall-applikazzjoni tagħha. B’konformità mal-Artikolu 214 tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komunitarju[3], kwalunkwe dejn doganali magħmul bis-saħħa tad-Deċiżjoni 2008/938/KE sad-data tal-applikazzjoni ta’ din id-Deċiżjoni għaldaqstant ma għandux jiġi affettwat.(5) Skont l-Artikolu 10(3) tar-Regolament (KE) Nru 732/2008, din id-Deċiżjoni għandha tiġi nnotifikata lill-Venezwela.(6) Il-Kumitat dwar il-Preferenzi Ġeneralizzati ma tax opinjoni fiż-żmien stabbilit mill-President tiegħu. Il-miżuri stipulati f’din id-Deċiżjoni għandhom, għaldaqstant, b’rispett tal-Artikolu 10(2) tar-Regolament (KE) Nru 732/2008 u b’konformità mal-Artikolu 5(4) tad-Deċiżjoni tal-Kunsill 1999/468/KE[4], jiġu adottati mill-Kunsill,ADOTTA DIN ID-DEĊIŻJONI:Artikolu 1Fl-Artikolu 1 tad-Deċiżjoni 2008/938/KE, il-kliem “(VE) Il-Venezwela” jitħassar.Artikolu 2Din id-Deċiżjoni għandha tibda tgħodd mis- 60 jum wara dak li fih tkun ġiet ippubblikata f’ Il-Ġurnal Uffiċjali tal-Unjoni Ewropea .Artikolu 3Din id-Deċiżjoni hija indirizzata lir-Repubblika Bolivarjana tal-Venezwela.Magħmula fi Brussell, […]Għall-KunsillIl-President […] [1] ĠU L 211, 6.8.2008, p. 1.[2] ĠU L 334, 12.12.2008, p. 90.[3] ĠU L 302, 19.10.1992, p. 1[4] ĠU L 184, 17.7.1999, p. 23.


title: Proposta għal deċiżjoni tal-Kunsill li temenda d-deċiżjoni tal-Kunsill 2000/746/KE li tawtorizza r-Repubblika Franċiża biex tapplika miżura li tidderoga mill-Artikolu 11 tas-Sitt direttiva tal-Kunsill 77/388/KEE dwar l-armonizzazzjoni tal-Liġijiet ta’ l-Istati Membri konnessi mat-taxxa fuq il-bejgħ gross (preżentata mill-Kummissjoni)

text:
                     KUMMISSJONI TAL-KOMUNITAJIET EWROPEJ

                                                     Brussel 22.10.2004
                                                     KUMM(2004) 692 finali

                                         Proposta għal

                                 DEĊIŻJONI TAL-KUNSILL

      li temenda d-Deċiżjoni tal-Kunsill 2000/746/KE li tawtorizza r-Repubblika Franċiża
          biex tapplika miżura li tidderoga mill-Artikolu 11 tas-Sitt Direttiva tal-Kunsill
     77/388/KEE dwar l-armonizzazzjoni tal-Liġijiet ta’ l-Istati Membri konnessi mat-taxxa
                                         fuq il-bejgħ gross

                                 (preżentata mill-Kummissjoni)

MT                                                                                MT
 ---pagebreak---                               MEMORANDUM TA’ SPJEGAZZJONI

     1.    Konformi ma’ l-Artikolu 27(1) tas-Sitt Direttiva tal-Kunsill ta’ nhar is-17 ta’ Mejju
           1977 dwar l-armonizzazzjoni tal-liġijiet ta’ l-Istati Membri li għandhom x’jaqsmu
           mat-taxxa fuq il-bejgħ gross – Sistema Komuni ta' taxxa fuq il-valur miżjud (VAT):
           bażi uniformi ta’ valutazzjoni1-, il-Kunsill, billi jaġixxi unanimament fuq proposta
           mill-Kummissjoni, jista’ jawtorizza kull Stat Membru biex jintroduċi jew jestendi
           miżuri speċjali għad-deroga minn dik id-Direttiva sabiex jissimplifika l-proċedura
           tal-ħlas ta' taxxa jew iżomm ċerti tipi ta' evażjoni tat-taxxa.

     2.    Bħala regola dawn l-awtorizzazzjonijiet jingħataw fuq bażi temporanja biex wara ftit
           snin tkun tista’ ssir valutazzjoni ta’ jekk il-miżuri speċjali humiex xierqa u effettivi.

     3.    Id-Deċiżjoni tal-Kunsill 2000/746/KE2 awtorizzat lir-Repubblika Franċiża, permezz
           ta’ deroga mill-Artikolu 11(A)(1)(a), biex tinkludi fl-ammont taxxabli ta’ provvista
           ta’ oġġetti jew servizzi, il-valur ta’ kull deheb użat mill-fornitur u pprovdut mir-
           reċipjent f’każ fejn il-provvista tad-deheb lir-reċipjent kienet eżenti skond id-
           dipożizzjonijiet tad-Direttiva 98/80/KE3.

     4.    Din id-deroga tat setgħa lil Franza biex tibbilanċja tnaqqis fl-ammont taxxabli ta’
           ċerti transazzjonijiet fis-settur tal-ġojjellerija li fih il-klient jipprovdu lill-ġojjellier
           bid-deheb li akkwista “għall-għanijiet ta’ investiment” u għalhekk eżenti mill-VAT
           sabiex il-ġojjellier iforni oġġett (e.ż. jipprovdi djamant immuntat fuq id-deheb) jew
           servizz (e.ż. billi jdewweb id-deheb f’ ċurkett).

     5.    B’ittra rreġistrata mas-Segretarjat Ġenerali tal-Kumissjoni nhar is-6 ta’ Lulju 2004,
           il-Gvern Franċiż talab estensjoni tad-Deċiżjoni 2000/746/KE li tawtorizza lil Franza
           biex tapplika miżuri speċjali tat-taxxa f’dak li għandu x’jaqsam ma’ l-ammont ta’
           ċerti provvisti ta’ oġġetti u servizzi li jinvolvu il-ħdim tad-deheb.

     6.    Skond l-Artikolu 27(2) tas-Sitt Direttiva, il-Kummissjoni infurmat lill-Istati Membri
           l-oħra, b' ittra ta’ l-10 ta' Awwissu, bit-talba magħmula minn Franza u r-Repubblika
           Franċiża li hi kellha l-informazzjoni kollha li dehrilha li kienet meħtieġa għal stima
           tat-talba.

     7.    Il-Kummissjoni taċċetta li din id-deroga tikontrolla l-abbuż fis-sistema tal-VAT.
           Tinnota ukoll li żewġ Stati Membri oħra kisbu derogi simli. Il-Kummissjoni diġà
           bdiet ix-xogħol tagħha lejn ir-razzjonalizzazzjoni tad-derogi ta’ l-Artikolu 27 u dawn
           id-derogi jistgħu jiddaħħlu f’dak l-eżerċizzju. Għalhekk, it-talba preżenti għal
           estensjoni tad-deroga għandha tingħata sad-data tad-dħul fis-seħħ ta’ Direttiva li
           tirrazzjonalizza d-derogi ta' l-Artikolu 27 li bħalissa jikontrollaw din it-tip ta’

     1
          ĠU L 145, tat-13.6.1977, p.1. Direttiva emendatal-aħħar mid-Direttiva 2004/7/KE (ĠU L tat-30.1.2004,
          p.44).
     2
          ĠU L 302, ta’l-1.12.2000, p.61.
     3
          ĠU L 281, tas-17.10.1998, p.31.

MT                                                    2                                                          MT
 ---pagebreak---      evażjoni tal-VAT marbuta ma' l-eżenzjoni ta’ deheb ta’ l-investiment mhux aktar tard
     minn nhar il-31 ta’ Diċembru 2009.

MT                                        3                                                 MT
 ---pagebreak---                                                  Proposta għal

                                        DEĊIŻJONI TAL-KUNSILL

          li temenda d-Deċiżjoni tal-Kunsill 2000/746/KE li tawtorizza r-Repubblika Franċiża
              biex tapplika miżura li tidderoga mill-Artikolu 11 tas-Sitt Direttiva tal-Kunsill
         77/388/KEE dwar l-armonizzazzjoni tal-Liġijiet ta’ l-Istati Membri konnessi mat-taxxa
                                             fuq il-bejgħ gross

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea,

     Wara li kkunsidra s-Sitt Direttiva tal-Kunsill (77/388/KEE) nhar is-17 ta’Mejju 1977 dwar l-
     armonizzazzjoni tal-liġijiet ta’ l-Istati Membri konnessi mat-taxxa fuq il-bejgħ gross –
     Sistema Komuni ta' taxxa fuq il-valur miżjud: bażi uniformi ta’ valutazzjoni4, u b’mod
     partikolari l-Artikolu 27(1) ta’ dan,

     Wara li kkunsidra l-proposta tal-Kummissjoni5,

     Billi:

     (1)       Bid-Deċiżjoni 2000/746/KE,il-Kunsill jawtorizza r-Repubblika Franċiża, permezz ta’
               deroga mill-Artikolu 11(A)(1)(a) tad-Direttiva 77/388/KEE biex jinkludi fl-ammont
               taxxabbli ta’ provvista ta’ oġġetti jew servizzi, il-valur ta' kull deheb użat mill-fornitur
               u pprovdut mir-reċipjent fil-każ fejn il-provvista tad-deheb lir-reċipjent kienet eżenti
               skond l-Artikolu 26b tad-Direttiva 77/388/KEE.

     (2)       L-għan ta' dik id-deroga kien li jiġi evitat abbuż mill-eżenzjoni tad-deheb ta' l-
               investiment u għalhekk jilqa’ għal ċerti tipi ta' evażjoni ta’ taxxa.

     (3)       B' ittra rreġistrata mas-Segretarjat Ġenerali tal-Kumissjoni nhar is-6 ta’ Lulju 2004, il-
               Gvern Franċiż talab estensjoni tad-Deċiżjoni 2000/746/KE6 li tagħlaq nhar il-31 ta’
               Diċembru 2004.

     (4)       Skond l-Artikolu 27(2) tas-Sitt Direttiva, il-Kummissjoni infurmat l-Istati Membri l-
               oħra b' ittra nhar l-10 ta' Awwissu bit-talba magħmula mir-Repubblika Franċiża u
               avżat lir-Repubblika Franċiża li kellha l-informazzjoni meħtieġa għall-valutazzjoni tat-
               talba.

     (5)       Skond l-awtoritajiet Franċiżi, id-deroga awtorizzata mid-Deċiżjoni 2000/746/KE
               kienet effettiva biex tilħaq l-għanijiet msemmija hawn fuq.

     4
               ĠU L 145, tat-13.6.1977, p.1. Direttiva emendata l-aħħar mid-Direttiva 2004/7/KE (ĠU L tat-
               30.1.2004, p.44).
     5
               ĠU C , , p. .
     6
               ĠU L 302, ta’ l-1.12.2000, p.61.

MT                                                      4                                                     MT
 ---pagebreak---      (6)    Id-derogi in segwitu għall-Artikolu 27 tad-Direttiva 77/388/KEE li tikontrolla l-
            evażjoni tal-VAT marbuta ma' l-eżenzjoni tad-deheb ta' l-investiment jistgħu jkunu
            inklużi fi proposta fil-ġejjieni għal direttiva li tirrazzjonalizza xi wħud mid-derogi in
            segwitu għaldak l-artikolu.

     (7)    Huwa għalhekk meħtieġ li l-validità tad-deroga mogħtija taħt id-Deċiżjoni
            2000/746/KE tiġi mtawwla sakemm tidħol fis-seħħ direttiva li tirrazzjonalizza d-
            derogi konformi ma’ l-Artikolu 27 tad-Direttiva 77/388/KEE li tkopri l-evażjoni tat-
            taxxa fuq il-valur miżjud marbuta ma’ l-eżenzjoni ta’ l-investiment tad-deheb jew sal-
            31 ta’ Diċembru 2009, liema l-aktar kmieni.

     (8)    Din id-deroga mhux ser ikollha impatt negattiv fuq ir-riżorsi tal-Komunitajiet Ewropej
            ipprovduti mit-taxxa fuq il-valur miżjud.

     ADOTTAT DIN ID-DEĊIŻJONI:

                                               Artikolu 1

     L-Artikolu 2 tad-Deċiżjoni 2000/746/KE huwa sostitwit b’dan li ġej:

     "L-Artikolu 2

     L-awtorizzazzjoni mogħtija taħt l-Artikolu 1 tagħlaq fid-data tad-dħul fis-seħħ ta' direttiva li
     tirrazzjonalizza d-derogi konformi ma’ l-Artikolu 27 tad-Direttiva 77/388/KEE li tikkontrolla
     l-evażjoni tat-taxxa fuq il-valur miżjud marbut ma' l-eżenzjoni ta’ l-investiment tad-deheb jew
     nhar il-31 ta’ Diċembru 2009, liema -aktar kmieni."

                                               Artikolu 2

     Din id-Deċiżjoni hija indirizzata lir-Repubblika Franċiża.

     Magħmula fi Brussell,

                                                 Għall-Kunsill
                                                 Il-President

MT                                                  5                                                   MT


Proposta għal deċiżjoni tal-Parlament Ewropew u tal-Kunsill fuq linji gwida tal-Komunità għall-iżvilupp tan-network tat-trasport trans-Ewropew (Verżjoni kkodifikata)


Avviż Legali Importanti

|

52008PC0159

Proposta għal deċiżjoni tal-Parlament Ewropew u tal-Kunsill li tikkonċerna s-sena Ewropea tal-kreattività u l-innovazzjoni (2009)  /* KUMM/2008/0159 finali - COD 2008/0064 */

	[pic] | KUMMISSJONI TAL-KOMUNITAJIET EWROPEJ |Brussel 28.3.2008KUMM(2008) 159 finali2008/0064 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tikkonċerna s-sena Ewropea tal-Kreattività u l-Innovazzjoni (2009)(PREżENTATA MILL-KUMMISSJONI)MEMORANDUM TA’ SPJEGAZZJONIIs-sena Ewropea tal-Kreattività u l-Innovazzjoni (2009)1. INTRODUZZJONIL-Ewropa għandha bżonn tagħti spinta lill-kapaċità tagħha għall-kreattività u l-innovazzjoni kemm għal raġunijiet soċjali kif ukoll ekonomiċi. Il-Kunsill Ewropew irikonoxxa diversi drabi l-innovazzjoni bħala kruċjali għall-abbiltà ta’ l-Ewropa biex tirrispondi b’mod effettiv għall-isfidi u l-opportunitajiet tal-globalizzazzjoni. F’Diċembru 2006, per eżempju, huwa ġibed l-attenzjoni li “l-Ewropa teħtieġ approċċ strateġiku mmirat lejn il-ħolqien ta' ambjent li jinkoraġġixxi l-innovazzjoni fejn l-għarfien jinbidel fi prodotti u servizzi innovattivi”[1]. L-ekonomija moderna, bl-enfasi tagħha fuq iż-żieda fil-valur permezz ta’ użu aħjar ta’ l-għarfien u ta’ l-innovazzjoni rapida, teħtieġ tkabbar is-sisien tal-ħiliet kreattivi li jinvolvu l-popolazzjoni kollha. B’mod partikolari, jinħtieġu ħiliet u kompetenzi li jippermettu l-poplu jilqa’ l-bidla bħala opportunità u li jkun miftuħ għal ideat ġodda li jippromwovu l-innovazzjoni u s-sehem attiv f’soċjetà kulturalment diversa msejsa fuq l-għarfien.Il-kapaċità għall-innovazzjoni hija marbuta mill-qrib mal-kreattività bħala attribut personali msejjes fuq il-ħiliet u l-valuri kulturali u interpersonali. Biex tisfrutta l-vantaġġ kollu tagħha, jeħtieġ li tinxtered mal-popolazzjoni kollha. Ir-rwol ta’ l-edukazzjoni u t-taħriġ bħala fattur determinanti fit-titjib tal-kreattività, l-innovazzjoni, il-prestazzjoni u l-kompetittività reġa’ ġie enfasizzat mill-Kunsill Ewropew f'Marzu 2007 meta huwa ressaq il-kunċett tat-"trijangolu ta' l-għarfien" li jiġbor fih l-edukazzjoni, ir-riċerka u l-innovazzjoni[2].Il-programm ta’ ħidma “L-Edukazzjoni u t-Taħriġ 2010”[3] u l-Programmi ta’ Azzjonijiet Komunitarji fl-oqsma tal-linji politiċi tat-Tagħlim Tul il-Ħajja u ż-Żgħażagħ, u f’oqsma relatati bħall-kultura, jipprovdu opportunitajiet fil-livell Ewropew għall-iskambju ta’ esperjenza u għal prassi tajba għat-tkattir tal-fehma tal-partijiet interessati f’dak li għandu x’jaqsam ma’ mogħdijiet għall-promozzjoni tal-kreattività u kapaċità għall-innovazzjoni. B’mod partikolari, ir-Rakkomandazzjoni tal-Parlament Ewropew u tal-Kunsill tat-18 ta' Diċembru 2006 dwar il-kompetenzi ewlenin għat-tagħlim tul il-ħajja[4], tipprovdi qafas ta' referenza Ewropew li jkopri tmin kompetenzi ewlenin (definiti bħala "għarfien, ħiliet u attitudnijiet") li jiġbru fihom aġenda wiesgħa għall-edukazzjoni u t-taħriġ f’kull stadju tal-ħajja. Ħafna minn dawn il-kompetenzi huma rilevanti għall-kreattività u l-innovazzjoni fl-oqsma personali, interpersonali u interkulturali, inklużi “l-kompetenza fil-matematika u kompetenzi bażiċi fix-xjenza u t-teknoloġija”, “il-kompetenza diġitali”, “it-tagħlim dwar kif titgħallem”, “il-kompetenzi soċjali u ċiviċi”, “sens ta’ inizjattiva u intraprenditorija” u “għarfien u espressjoni kulturali”.Id-dikjarazzjoni ta’ Sena Ewropea hija mod effettiv li tgħin fil-konfront tagħna ma' l-isfidi permezz ta' żieda fl-għarfien pubbliku, tat-tixrid ta' tagħrif dwar prattika tajba, ta’ l-istimolu tar-riċerka, il-kreattività u l-innovazzjoni u l-promozzjoni tad-dibattitu dwar il-politika u l-bidla. Permezz ta’ l-għaqda ta’ l-azzjoni f'livell Komunitarju, nazzjonali, reġjonali u lokali, u l-ħolqien ta’ opportunitajiet għas-sehem tal-partijiet interessati, jistgħu jinħolqu sinerġiji fit-tagħrif u l-attivitajiet li jkabbru l-għarfien, u jgħinu fl-iffokar tad-dibattitu politiku dwar suġġett speċifiku.L-għan għall-2009 huwa l-promozzjoni tal-kreattività u l-kapaċità għall-innovazzjoni bħala kompetenzi ewlenin għal kulħadd. Dan huwa konsistenti mal-Komunikazzjoni tal-Kummissjoni “ Strateġija ta’ innovazzjoni wiesgħa għall-UE” li tiġbed l-attenzjoni lejn il-fatt li “mingħajr l-edukazzjoni bħala politika tal-qalba, l-innovazzjoni tibqa' mingħajr appoġġ. Hija għandha tippromwovi t-talent u l-kreattività minn stadju bikri[5].” Il-Programm ta’ Tagħlim Tul il-Ħajja huwa għalhekk mezz importanti għall-appoġġ ta’ din l-inizjattiva. Linji politiċi u programmi oħra f’oqsma relatati, bħall-intrapriża, is-soċjetà ta’ l-informazzjoni, ir-riċerka, il-koeżjoni jew l-iżvilupp rurali, għandhom jappoġġjaw din is-Sena Ewropea fejn xieraq.2. L-ISFONDIl-kreattività hija karatteristika tal-bniedem li turi lilha nnifisha f’diversi oqsma u kuntesti, minn xogħlijiet ta’ l-arti, id-disinn u l-artiġjanat għal avvanzi xjentifiċi u l-intraprenditorija, inkluża l-intraprenditorija soċjali. Il-karattru multidimensjonali tal-kreattività jimplika li t-tagħrif f’firxa wiesgħa ta’ oqsma differenti – kemm teknoloġiċi kif ukoll mhux teknoloġiċi – jistgħu jkunu l-bażi għall-kreattività u l-innovazzjoni. L-innvoazzjoni hija r-realizzazzjoni ta’ ideat ġodda b’suċċess; il-kreattività hija s- sine qua non ta’ l-innovazzjoni. Prodotti, servizzi, proċessi, strateġiji u organizzazzjonijiet ġodda jeħtieġu persuni li jiġġeneraw ideat u assoċjazzjonijiet ġodda bejniethom. Il-kompetenzi bħall-ħsieb kreattiv u t-tisjib avvanzat ta’ soluzzjonijiet huma għalhekk essenzjali fil-qasam ekonomiku u soċjali daqs kemm huma fil-qasam artistiku.Il-komunitajiet tal-kreattività u l-innovazzjoni – dawk ta’ l-arti fuq naħa waħda u tat-teknoloġija u l-kummerċ fuq in-naħa l-oħra – ta’ sikwit mhumiex konnessi kif xieraq. Kontribut importanti tas-Sena għandu jkun l-għaqda ta’ dawn iż-żewġ dinjiet flimkien, billi jintwera b’eżempji konkreti l-valur tal-kunċetti tal-kreattività u ta’ l-innovazzjoni meqjusa flimkien f'għadd ta' oqsma, bħal fl-iskejjel, fl-universitajiet, fl-organizzazzjonijiet privati u pubbliċi.Jeżisti sors ta’ innovazzjoni importanti li wieħed jista’ jsib barra organizzazzjoni u li ta’ sikwit ma jiġix utilizzat: l-utent. Il-ħtiġijiet ta’ l-utent jistgħu jservu bħala l-punt tat-tluq għall-iżvilupp, għat-titjib u/jew għat-tfassil ta’ prodotti u servizzi ġodda aktar kompetittivi. Permezz ta’ kompetenzi xierqa, l-utenti bħala konsumaturi jistgħu mhux biss jipprovdu ambjent tas-suq li jiffavorixxi l-innovazzjoni, iżda jistgħu wkoll isolvu problemi mhux previsti u jieħdu sehem huma stess fl-iżvilupp ta’ prodotti u servizzi. L-effett pożittiv ta’ l-involviment tal-konsumatur jispjega għalfejn il-produtturi ta’ teknoloġiji ġodda li jaħdmu mill-qrib ma’ l-utenti għandhom rata għolja ta’ suċċess fl-innovazzjoni.Ir-relazzjoni bejn il-kompetenzi u l-innovazzjoni hija waħda dinamika: l-attitudnijiet tal-poplu kif ukoll il-ħiliet u l-għarfien tagħhom jgħinu biex imexxu l-innovazzjoni 'l quddiem, u l-innovazzjoni min-naħa tagħha tikkontribwixxi biex tbiddel id-domanda għall-ħiliet, f'livell ta' soċjetà kif ukoll f’livell ta’ kumpanija. Ma teżisti l-ebda riċetta b’taħlita ta’ ħiliet individwali li twassal għas-suċċess fl-innovazzjoni fiċ-ċirkostanzi kollha. Il-proċessi ta’ innovazzjoni qed isiru dejjem aktar imqabbda ma’ netwerks, multidixxiplinarji u orjentati lejn il-problemi, waqt li jistipulaw domandi ogħla għal ħiliet ġeneriċi bħat-tagħlim ta’ kif titgħallem u l-kapaċità ta’ interazzjoni effettiva ma’ l-oħrajn. Minn hawn tiġi l-importanza tar-rikonoxximent tal-kompetenzi bħal "l-għarfien, il-ħiliet u l-attitudnijiet", kif turi r-Rakkomandazzjoni dwar il-kompetenzi ewlenin. L-attitudni għall-bidla tista' tkun daqstant importanti daqs il-kwalifiki aktar formali.Kwalità fundamentali li tirfed il-kapaċità kreattiva u l-kapaċità ta’ l-innovazzjoni hija l-motivazzjoni flimkien ma' sens ta' inizjattiva. Is-sisien ta’ kwalitajiet bħal dawn jitqiegħdu fil-fażijiet bikrin ta’ l-iżvilupp personali. Il-kreattività tokkupa sehem sinifikanti tal-kurrikulu fis-snin skolastiċi bikrin, iżda s-sehem tagħha jonqos drastikament matul it-taħriġ edukattiv ta’ l-istudenti. Sfida waħda ewlenija li tinsab quddiem is-sistemi ta’ l-edukazzjoni hija, għalhekk, kif wieħed għandu jżomm il-fjamma tal-kreattività mixgħula fit-tfal u fiż-żgħażagħ. Ir-risposti kienu jinkludu, per eżempju, it-tqegħid ta’ aktar enfasi fuq suġġetti kreattivi, l-iżvilupp ta’ strateġiji ġodda għat-tagħlim u t-trawwim ta’ bosta attivitajiet barra l-kurrikulu.Fl-istess ħin, il-kompetenzi interkulturali u interpersonali huma kruċjali biex iħejju l-individwi jieħdu sehem b’mod effettiv u kostruttiv fil-ħajja soċjali u fid-dinja tax-xogħol, b’mod partikolari f’soċjetajiet ta’ diversità kulturali li dejjem aktar qed tiżdied. Il-kompetenza ċivika tħejji l-individwi biex jieħu sehem bis-sħiħ fil-ħajja ċivika, imsejsa fuq l-għarfien tal-kunċetti u l-istrutturi soċjali u politiċi u fuq impenn għal sehem attiv u demokratiku. Dawn is-settijiet ta’ ħiliet u għarfien huma għalhekk importanti wkoll għat-trawwim tal-kreattività u l-kapaċità għall-innovazzjoni.Il-pressjoni li qed tinġemgħa fl-iżvilupp ta’ ħiliet kreattivi, innovattivi u kritiċi timplika li l-istrateġiji tradizzjonali tat-tagħlim imsejsa fuq l-istruzzjoni diretta jew fuq il-lekċering m’ għadhomx jgħoddu. Dawn qed jinbidlu b’mudelli li jiffukaw aktar fuq min qed jitgħallem u li huma msejsa fuq l-involviment attiv ta’ l-istudent fil-proċess ta’ riflessjoni u interpretazzjoni. It-tagħlim jinkiseb flimkien ma’ oħrajn, permezz ta’ tibdil kreattiv fil-prattika u fid-drawwiet soċjali. Kultura organizzazzjonali li tappoġġa l-ftuħ u l-kreattività hija prekondizzjoni kruċjali għat-tagħlim u l-innovazzjoni ta’ suċċess.3. IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT MISTENNI3.1. Il-konsultazzjoni mal-partijiet interessatiSaru diskussjonijiet informali dwar l-organizzazzjoni ta’ Sena Ewropea tal-Kreattività u l-Innovazzjoni, imsejsa fuq programmi eżistenti, ma' Membri tal-Parlament Ewropew u ma’ l-Istati Membri. Il-kontenut ta’ l-inizjattiva intlaqa’ tajjeb, u l-għadd dejjem jikber ta' rikjesti għal aktar tagħrif li wasal għand varjetà sħiħa ta' partijiet interessati jindika li hemm domanda kbira għalih.3.2. L-impatt mistenniIl - programm ta’ ħidma ta’ l-Edukazzjoni u t-Taħriġ 2010 jagħti kontribut kbir, inklużi rapporti darbtejn fis-sena dwar il-kooperazzjoni tul firxa wiesgħa ta’ kwistjonijiet u rakkomandazzjonijiet edukattivi u ta’ taħriġ jew prinċipji oħra li ma jorbtux jew strumenti li għandhom x'jaqsmu ma’ suġġetti speċifiċi bħar-rikonoxxient ta' riżultati ta' tagħlim mhux formali u informali u gwida tul il-ħajja. Madankollu, ħafna mill-attivitajiet u mill-kontribut tal-programm huma indirizzati l-ewwel nett lill-prattikanti u lil dawk li jfasslu l-politika, u mhumiex ċari biżżejjed għal udjenza usa’.Sena Ewropea li tiffoka fuq l-iżvilupp tal-kreattività u l-kapaċità għall-innovazzjoni għandha tipprovdi opportunità biex tiġbed l-attenzjoni tal-pubbliku ġenerali lejn parti minn dan il-kontribut b’mod li jkun aċċessibbli u li jista’ jattira l-immaġinazzjoni tagħhom, filwaqt li tibni fuq ir-riżultati ta’ l-analiżi u tar-rakkomandazzjonijiet ta' politika diġà approvati f'livell Ewropew. Għandha tagħti wkoll lill-partijiet interessati, inklużi lill-istituzzjonijiet u lill-organizzazzjonijiet tas-soċjetà ċivili li jaħdmu f’livell Ewropew, nazzjonali, reġjonali jew lokali, l-opportunità li jagħmlu impatt akbar u li jiksbu aktar rikonoxximent għall-isforzi tagħhom permezz tas-sehem f’inizjattiva mifruxa ma’ l-Ewropa kollha. Is-Sena għalhekk għandha tgħin biex issaħħaħ l-impatt tal-proċessi eżistenti skond il-programm ta’ ħidma ta’ l-Edukazzjoni u t-Taħriġ 2010 u biex tiġġenera massa kritika ta' attivitajiet li jimmiraw lejn l-iżvilupp ta' ħiliet relatati mal-kreattività u ma’ l-innovazzjoni. Din għandha wkoll tibni fuq ir-riżultati tas-Sena Ewropea għad-Djalogu Interkulturali (2008) billi tenfasizza l-importanza tal-ħiliet interpersonali u interkulturali fit-trawwim tal-kreattività u l-kapaċità għall-innovazzjoni f'ambjent ta’ diversità kulturali.B’dan il-mod, is-Sena hija mistennija li jkollha ta’ l-anqas impatt daqstant sinifikattiv daqs inizjattivi ta’ l-istess tip li kien hemm qabilha fil-qasam ta' l-edukazzjoni, bħas-Sena Ewropea tat-Tagħlim Tul il-Ħajja (1996) u s-Sena Ewropea ta' l-Edukazzjoni permezz ta' l-Isports (2004). Il-punt fokali attwali fuq il-kompetittività, l-għarfien u l-ħiliet fil-kuntest ta’ l-istrateġija ta’ Liżbona għandu x’aktarx jipprovdi ambjent li fih il-partijiet interessati jkunu dejjem aktar disposti għar-riżultati tas-Sena.L-attivitajiet fl-oqsma tal-linji politiċi rilevanti għajr l-edukazzjoni, bħall-intrapriża, il-mezzi pubbliċi tax-xandir, il-koeżjoni, l-iżvilupp rurali u r-riċerka, diġà qed jikkontribwixxu, direttament jew indirettament, għall-promozzjoni tal-kreattività u tal-kapaċità ta' l-innovazzjoni. Il-Kummissjoni għandha tibni fuq dawn l-attivitajiet biex iżżid ma’ l-impatt tas-Sena.4. L-ELEMENTI LEGALI TAL-PROPOSTA4.1. Ġabra fil-qosor ta' l-għanijiet ta' l-azzjoni u tal-miżuri propostiL-għan ġenerali tas-Sena Ewropea huwa l-promozzjoni tal-kreattività għal kulħadd bħala mutur li jmexxi l-innovazzjoni u bħala fattur ewlieni għall-iżvilupp ta’ kompetenzi personali, professjonali, intraprenditorjali u soċjali fil-proċess ta’ tagħlim tul il-ħajja.Biex wieħed ilaħħaq mal-kunċett tat-tagħlim tul il-ħajja approvat mir-Reżoluzzjoni tal-Kunsill dwar it-tagħlim tul il-ħajja tas-27 ta’ Ġunju 2002[6], il-promozzjoni tal-kreattività u kapaċità għall-innovazzjoni għandhom jitfasslu għal kull stadju f'dan il-proċess ta' tagħlim, sa mill-istadju edukattiv bikri għal dak obbligatorju, u għall-edukazzjoni u t-taħriġ li jsegwu l-edukazzjoni obbligatorja u li jestendu tul il-ħajja tax-xogħol u jibqgħu sejrin sal-fażi ta' wara l-irtirar. Dan għandu japplika għall-ambjenti ta’ tagħlim formali, mhux formali kif ukoll informali.Bħal fil-każ tas-Snin Ewropej oħra, il-miżuri għandhom jinkludu kampanji ta' tagħrif u ta' promozzjoni, avvenimenti u inizjattivi f'livell Ewropew, nazzjonali, reġjonali u lokali biex jitwasslu l-messaġġi ewlenin u jinxtered it-tagħrif dwar eżempji ta’ prattika tajba. Is-Sena għandha tkun implimentata permezz ta’ l-użu ta’ programmi Komunitarji eżistenti, b’mod partikolari l-Programm ta’ Tagħlim Tul il-Ħajja 2007-2013[7] u l-Programm Kulturali 2007-2013[8], u programmi u inizjattivi oħra fi ħdan il-prijoritajiet stipulati għal kull instrument għall-perjodu inkluż l-2009[9]. Dawn il-prijoritajiet jinkludu għanijiet immirati lejn ċerti setturi bħal: il-qawmien u l-infurzar tal-kreattività u l-innovazzjoni jew l-iżvilupp ta' strateġiji pedagoġiċi innovattivi li jinvolvu l-arti kreattiva u x-xjenza fl-iskejjel; il-promozzjoni tat-“trijangolu ta’ l-għarfien” permezz ta’ l-istabbiliment ta’ reġjuni ta’ tagħlim iċċentrati fuq l-universitajiet bħala l-forza li tixpruna l-iżvilupp reġjonali; l-appoġġ ta’ l-iżvilupp u t-trasferiment ta’ l-innovazzjoni permezz tat-taħriġ vokazzjonali; il-promozzjoni tas-sodisfazzjon personali ta’ l-adulti permezz ta' l-iżvilupp ta' l-għarfien kulturali u tal-kapaċità tagħhom fl-espressjoni kreattiva u fl-innovazzjoni permezz ta’ l-edukazzjoni għall-adulti; u, għar-rabtiet kollha fil-katina tat-tagħlim tul il-ħajja, attivitajiet u avvenimenti ta' komunikazzjoni biex ixerrdu u japplikaw ir-riżultati.Biex ikun żgurat li l-attivitajiet organizzati matul is-Sena huma mfassla għall-ħtiġijiet u ċ-ċirkostanzi ta' kull Stat Membru u li l-impatt massimu qed jintlaħaq mil-lezzjonijiet miksuba f'livell Ewropew, l-Istati Membri huma mitluba jaħtru koordinatur nazzjonali responsabbli għall-organizzazzjoni tas-sehem tagħhom fis-Sena Ewropea tal-Kreattività u l-Innovazzjoni fejn il-Koordinatur nazzjonali ta’ Liżbona ma jistax jeżerċita dan ir-rwol b’mod siewi. Grupp Ewropew li jmexxi, li jinkludi rappreżentanti tal-koordinaturi nazzjonali, għandu jikkoordina l-attivitajiet f’livell Ewropew.4.2. Il-bażi legaliIs-sisien ta' din l-inizjattiva huma l-Artikolu 149 u l-Artikolu 150 tat-Trattat tal-KE. Dawn iż-żewġ artikoli tpoġġew flimkien b'mod komuni, waqt li jħarsu l-istrateġija tat-tagħlim tul il-ħajja li ġiet approvata f'ħafna testijiet Komunitarji aktar minn għaxar snin ilu, inklużi dawk imsemmija fil-premessi.4.3. Il-prinċipju tas-sussidjarjetàDin il-proposta tħares il-prinċipju tas-sussidjarjetà, bl-istess mod bħal-Programm eżistenti ta' Tagħlim Tul il-Ħajja, li se jkun mezz importanti fl-implimentazzjoni tas-Sena. Bħal f’dan il-każ, l-għanijiet tal-proposta ma jistgħux jinkisbu sa ċertu punt suffiċjenti permezz ta’ azzjoni min-naħa ta’ l-Istati Membri biss, minħabba li l-azzjoni fuq livell nazzjonali weħidha ma tibbenefikax mid-dimensjoni Ewropea ta’ l-iskambji ta’ esperjenza u ta’ prassi tajba bejn l-Istati Membri mmirati lejn il-promozzjoni ta’ kompetenzi ewlenin fil-qasam speċifiku tal-kreattività u ta’ l-innovazzjoni.L-għanijiet tal-proposta jistgħu jinkisbu aħjar permezz ta’ azzjoni Komunitarja billi s-Snin Ewropej huma tipikament imfassla biex jilħqu l-isfidi komuni li l-Ewropa tiffaċċja billi tinħoloq massa kritika permezz ta’ taħlita ta’ żieda fl-għarfien pubbliku u l-promozzjoni tad-dibattitu politiku.4.4. Il-prinċipju ta’ proporzjonalitàIl-kors ta' azzjoni propost huwa wieħed sempliċi, li jorbot fuq il-programmi eżistenti u fuq l-iffukar mill-ġdid ta' l-attivitajiet ta' komunikazzjoni fuq it-temi tas-Sena, u ma jimponi l-ebda sforzi ta’ treġija sproporzjonati fuq l-amministrazzjoni li jimplimentawh.4.5. L-għażla ta’ strumentDeċiżjoni tal-Parlament Ewropew u tal-Kunsill hija l-aktar strument xieraq li jiżgura l-involviment bis-sħiħ ta' l-awtorità leġiżlattiva fit-tfassil tas-Sena.5. L-IMPATT BAġITARJUL-ebda finanzjament addizzjonali m'hu mitlub għas-Sena. Il-flessibbiltà għall-istabbiliment ta’ prijoritajiet fuq bazi annwali jew multiannwali fil-Programm ta’ Tagħlim Tul il-Ħajja u fi programmi rilevanti oħra tipprovdi marġini finanzjarju biżżejjed għall-appoġġ ta' kampanja li tkabbar l-għarfien fuq skala simili għal dik tas-Snin Ewropej ta’ qabel. Ir-riżorsi amministrattivi meħtieġa għall-implimentazzjoni tas-Sena jistgħu wkoll jinstabu fil-baġits amministrattivi eżistenti.2008/0064 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tikkonċerna s-sena Ewropea tal-Kreattività u l-Innovazzjoni (2009)Test b’rilevanza għaż-ŻEEIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 149 u 150 tiegħu,Wara li kkunsidraw il-proposta mill-Kummissjoni[10],Wara li kkunsidraw l-opinjoni tal-Kumitat Ekonomiku u Soċjali Ewropew[11],Wara li kkunsidraw l-opinjoni tal-Kumitat tar-Reġjuni[12],Waqt li jaġixxu skond il-proċedura stabbilita fl-Artikolu 251 tat-Trattat[13],Billi:(1) L-Ewropa teħtieġ li ssaħħaħ il-kapaċità tagħha fil-kreattività u l-innovazzjoni għal raġunijiet soċjali u ekonomiċi biex twieġeb b’mod effettiv għall-iżvilupp tas-soċjetà ta’ l-għarfien: il-kapaċità ta’ l-innovazzjoni hija marbuta mill-qrib mal-kreattività bħala attribut personali, u jeħtiġilha tinxtered fil-beraħ mal-popolazzjoni kollha biex tiġi sfruttata bis-sħiħ. Dan jitlob strateġija msejsa fuq it-tagħlim tul il-ħajja.(2) Is-sistemi ta’ l-edukazzjoni u tat-taħriġ għandhom jaħsbu b’mod suffiċjenti fil-livelli kollha xierqa għall-iżvilupp tal-kompetenzi ewlenin fl-appoġġ tal-kreattività u ta’ l-innovazzjoni, bil-ħsieb li jinstabu soluzzjonijiet innovattivi u oriġinali fil-ħajja personali, professjonali u soċjali.(3) Il-Kunsill Ewropew ta’ Liżbona (23-24 ta’ Marzu 2000) ikkonkluda li qafas Ewropew għandu jiddefinixxi ħiliet ġodda bażiċi li għandhom jinkisbu permezz tat-tagħlim tul il-ħajja bħala miżura ewlenija fir-rispons ta' l-Ewropa għall-globalizzazzjoni u r-resqa lejn l-ekonomiji msejsa fuq l-għarfien, u saħaq fuq il-fatt li l-poplu huwa l-assi ewlieni ta' l-Ewropa.(4) Il-Komunikazzjoni tal-Kummissjoni “It-twettiq ta’ Żona Ewropea ta’ Tagħlim Tul il-Ħajja” u r-Reżoluzzjoni tal-Kunsill sussegwenti tas-27 ta’ Ġunju 2002 dwar it-tagħlim tul il-ħajja[14] identifikat il-kisba ta’ “ħiliet bażiċi ġodda” bħala prijorità u saħqet dwar il-fatt li t-tagħlim tul il-ħajja għandu jkopri t-tagħlim minn qabel l-iskola sa wara l-età ta’ l-irtirar mix-xogħol.(5) Ir-Rakkomandazzjoni tal-Parlament Ewropew u tal-Kunsill tat-18 ta' Diċembru 2006 dwar il-kompetenzi ewlenin tat-tagħlim tul il-ħajja[15] identifikat, b'mod partikolari, “il-kompetenza matematika u u l-kompetenzi bażiċi fix-xjenza u t-teknoloġija”, “it-tagħlim dwar kif titgħallem” , “il-kompetenza diġitali”, “is-sens ta' inizjattiva u intraprenditorija”, “l-għarfien u l-espressjoni kulturali” u “l-kompetenzi soċjali u ċiviċi”.(6) Fil-laqgħa tiegħu tat-8/9 ta' Marzu 2007, il-Kunsill Ewropew ġibed l-attenzjoni li l-edukazzjoni u t-taħriġ huma prerekwiżiti għal trijangolu ta' għarfien li jaħdem tajjeb (edukazzjoni/riċerka/innovazzjoni) u dawn għandhom rwol ewlieni fit-titjib tat-tkabbir ekonomiku u l-impjiegi. Huwa sejjaħ għal attenzjoni partikolari li għandha tingħata fl-istimolu tal-potenzjal ta’ l-intrapriżi żgħar u ta’ daqs medju, inklużi dawk fis-setturi kulturali u kreattivi, minħabba r-rwol tagħhom bħala muturi tat-tkabbir ekonomiku, tal-ħolqien ta’ l-impjiegi u ta’ l-innovazzjoni.(7) Id-Dikjarazzjoni ta’ Sena Ewropea tal-Kreattività u l-Innovazzjoni hija mod effettiv li tgħin fl-isfidi li qed tiffaċċja l-Ewropa permezz ta' żieda fl-għarfien pubbliku, tat-tixrid ta' tagħrif dwar prattika tajba, u l-promozzjoni tad-dibattitu dwar il-politika u r-riċerka. Permezz tal-ħolqien ta’ ambjent għall-promozzjoni simultanea ta’ dawn l-għanijiet f’livell Ewropew, nazzjonali, reġjonali u lokali, din tista’ tikseb aktar sinerġija u massa kritika akbar minn sforzi varji f’livelli differenti.(8) Billi l-promozzjoni tal-kreattività u tal-kapaċità għall-innovazzjoni permezz tat-tagħlim tul il-ħajja taqa’ fi ħdan l-għanijiet ta’ programmi eżistenti, b’mod partikolari fil-Programm tat-Tagħlim Tul il-Ħajja[16], Sena bħal din tista’ tiġi implimentata permezz ta’ l-użu tal-programm fi ħdan il-marġni eżistenti li hi tipprovdi għall-istabbiliment ta’ prijoritajiet ta’ finanzjament fuq bażi annwali jew multiannwali; il-programmi u l-linji politiċi f'oqsma oħra, bħall-intrapriża, il-koeżjoni, l-iżvilupp rurali, ir-riċerka u s-soċjetà ta' l-informazzjoni, jinkontribwixxu wkoll għall-promozzjoni ta’ kreattività u għal kapaċità għall-innovazzjoni u jistgħu jappoġġjaw l-inizjattiva fi ħdan l-oqfsa legali rispettivi tagħhom.(9) Ladarba l-għanijiet ta' din id-Deċiżjoni ma jistgħux jintlaħqu b’mod suffiċjenti mill-Istati Membri u għalhekk jistgħu jintlaħqu aħjar f’livell tal-Komunità, il-Komunità tista' taddotta miżuri, skond il-prinċipju ta' sussidjarjetà, kif stipulat fl-Artikolu 5 tat-Trattat.(10) Skond il-prinċipju tal-proporzjonalità, kif stabbilit f’dak l-istess Artikolu, din id-Deċiżjoni ma tmurx lil hinn minn dak li huwa meħtieġ biex jinkisbu dawk l-għanijiet,ADOTTAW DIN ID-DEĊIŻJONI:Artikolu 1SuġġettIs-sena 2009 se tiġi nnominata bħala “s-Sena Ewropea tal-Kreattività u l-Innovazzjoni”.Artikolu 2Għanijiet1. L-għan ġenerali tas-Sena Ewropea tal-Kreattività u l-Innovazzjoni għandu jkun l-appoġġ ta’ l-isforzi ta’ l-Istati Membri biex jippromwovu l-kreattività, permezz ta’ tagħlim tul il-ħajja, bħala l-mutur għall-innovazzjoni u bħala l-fattur ewlieni għall-iżvilupp tal-kompetenzi personali, professjonali, intraprenditorjali u soċjali u l-benessri ta’ l-individwi kollha fis-soċjetà.2. L-għan speċifiku tas-Sena Ewropea għall-Kreattività u l-Innovazzjoni għandu jkun it-titjib, inter alia , tal-fatturi li ġejjin li jistgħu jikkontribwixxu għall-promozzjoni tal-kreattività u għall-kapaċità ta’ l-innovazzjoni:a) il-kisba ta’ ambjent li jiffavorixxi l-innovazzjoni, il-flessibiltà u l-adattabilità f'dinja li qed tinbidel b'mod rapidu u t-treġija kreattiva tad-diversità; għandhom jitqiesu l-forom kollha ta’ innovazzjoni, inklużi l-innovazzjoni soċjali u intraprenditorjali;b) l-istimolu tas-sensitività fl-estetika, l-iżvilupp ta’ l-emozzjonijiet, il-ħsieb laterali u l-intuwizzjoni u t-trawwim ta’ kreattività fit-tfal kollha mill-istadji l-aktar bikrin ta’ l-iżvilupp inkluża l-formazzjoni pre-skolastika;c) żieda fl-għarfien f’dik li hija importanza tal-kreattività, l-innovazzjoni u l-intraprenditorija għall-iżvilupp personali, kif ukoll għat-tkabbir ekonomiku u l-impjiegi; u t-trawwim ta' mħuħ intraprenditorjali, b'mod partikolari fost iż-żgħażagħ;d) il-promozzjoni ta’ l-edukazzjoni fil- ħiliet elementari kif ukoll avvanzati tal-matematika, ix-xjenza u t-teknoloġija li jwasslu għall-innovazzjoni teknoloġika;e) it-trawwim tad-dispożizzjoni lejn il-bidla, il-kreattività u s-soluzzjoni tal-problemi bħala kompetenzi li jwasslu għall-innovazzjoni li jistgħu jiġu applikati f’bosta kuntesti professjonali u soċjali;f) it-tkabbir ta’ l-aċċess, u t-tnaqqis tad-differenzi fl-aċċess, għal varjetà ta’ forom kreattivi ta’ espressjoni ta’ l-individwu innifsu, permezz ta’ edukazzjoni formali, u b’mod partikolari matul is-snin l-aktar formattivi taż-żgħażagħ, biex b'hekk ma jixxekkilx l-iżvilupp personali ta' xi wħud minnhom;g) il-ħolqien ta' kuxjenza fost il-persuni li l-kreattività, it-tagħrif u l-flessibbiltà huma importanti fi żminijiet ta' bidliet teknoloġiċi rapidi u ta' integrazzjoni globali lejn ħajja soddisfaċenti u ta' ġid; u t-tħejjija ta’ poplu li jwassal għat-titjib ta’ l-opportunitajiet fil-karriera fl-oqsma kollha fejn il-kreattività u l-kapaċità għall-innovazzjoni għandhom rwol importanti;h) il-promozzjoni ta' rabtiet aktar mill-qrib bejn l-arti, il-kummerċ u l-iskejjel u l-universitajiet;i) l-iżvilupp tal-kreattività u tal-kapaċità għall-innovazzjoni permezz ta’ attivitajiet mhux formali u informali għaż-żgħażagħ;j) l-inkoraġġiment ta’ dawk li mhumiex fis-suq tax-xogħol biex jiżviluppaw il-potenzjal kreattiv għas-sodisfazzjon personali tagħhom u għal dawk li qed ifittxu x-xogħol biex tittejjeb l-attraenza tagħhom fis-suq tax-xogħol;k) il-promozzjoni tat-tfassil bħala attività kreattiva li tikkontribwixxi b’mod sinifikanti għall-innovazzjoni, kif ukoll il-ġestjoni ta’ l-innovazzjoni u l-ħiliet tal-ġestjoni fl-ippjanar, inklużi kunċetti bażiċi tal-ħarsien tal-proprjetà intelletwali;l) it-titjib fid-disponibilità lejn id-diversità kulturali bħala mezz ta' trawwim ta' komunikazzjoni interkulturali u influwenza reċiproka artistika; kif ukollm) l-iżvilupp tal-kreattività u tal-kapaċità innovattiva fl-organizzazzjonijiet privati u pubbliċi permezz tat-taħriġ u l-inkoraġġiment fl-organizzazzjoniijet biex jagħmlu użu aħjar mill-kapaċitajiet kreattivi ta’ l-individwi, l-impjegati kif ukoll tal-klijenti jew ta’ l-utenti.Artikolu 3Il-kontenut tal-miżuriIl-miżuri li għandhom jittieħdu biex jintlaħqu l-għanijiet stipulati fl-Artikolu 2 għandhom jinkludu l-attivitajiet li ġejjin f'livell Ewropew, nazzjonali, reġjonali jew lokali marbuta ma' l-għanijiet u t-temi tas-Sena Ewropea tal-Kreattività u l-Innovazzjoni:a) konferenzi, avvenimenti u inizjattivi għall-promozzjoni ta’ dibattiti u t-tkabbir ta’ l-għarfien dwar l-importanza tal-kreattività u l-kapaċità għall-innovazzjoni;b) kampanji ta' tagħrif u ta' promozzjoni biex jinxterdu l-messaġġi ewlenin;c) l-identifikazzjoni ta’ l-eżempji ta’ prattika tajba u t-tixrid ta’ tagħrif dwar il-promozzjoni ta’ kreattività u kapaċità għall-innovazzjoni;d) stħarriġ u studji fuq skala Komunitarja jew nazzjonali.Flimkien ma’ l-attivitajiet ko-finanzjati mill-Komunità skond l-Artikolu 6, il-Kummissjoni jew l-Istati Membri jistgħu jidentifikaw attivitajiet oħra li jikkontribwixxu għall-għanijiet tas-sena u jawtorizzaw l-użu ta’ l-isem tas-Sena fil-promozzjoni ta’ dawk l-attivitajiet sakemm dawn jikkontribwixxu għall-kisba ta’ l-għanijiet stipulati fl-Artikolu 2.Artikolu 4Kooperazzjoni ma' l-Istati MembriKull Stat Membru għandu jaħtar koordinatur nazzjonali responsabbli għall-organizzazzjoni tas-sehem tiegħu fis-Sena Ewropea tal-Kreattività u l-Innovazzjoni fejn ma jkunx possibbli għall-Koordinatur nazzjonali ta' Liżbona li jaqdi dan ir-rwol b’mod effettiv. Il-koordinatur għandu jiżgura l-koordinazzjoni fil-livell nazzjonali ta' l-azzjonijiet relatati mas-Sena Ewropea tal-Kreattività u l-Innovazzjoni.Artikolu 5Koordinazzjoni fil-livell EwropewIl-Kummissjoni għandha ssejjaħ laqgħat tal-koordinaturi nazzjonali biex jikkoordinaw l-implimentazzjoni tas-Sena Ewropea tal-Kreattività u l-Innovazzjoni f’livell Ewropew u jiskambjaw it-tagħrif dwar l-implimentazzjoni ta’ din f’livell nazzjonali.Artikolu 6FinanzjamentBla ħsara għall-appoġġ li jista' jingħata lis-Sena mill-programmi u mil-linji politiċi f'oqsma oħra bħall-intrapriża, il-koeżjoni, ir-riċerka u s-soċjetà ta' l-informazzjoni, il-kofinanzjament f'livell Ewropew ta' l-attivitajiet fi ħdan il-qafas tas-Sena għandu jkun konformi mal-prijoritajiet u r-regoli li japplikaw għall-programmi eżistenti fil-qasam ta' l-edukazzjoni u t-taħriġ, u b'mod partikolari l-Programm ta' Tagħlim Tul il-Ħajja.Artikolu 7Id-dħul fis-seħħDin id-Deċiżjoni tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 8Din id-Deċiżjoni hija indirizzata lill-Istati Membri.Magħmula fi Brussell, […]Għall-Parlament Ewropew Għall-KunsillIl-President Il-President[…] […] [1] Il-konklużjonijiet tal-Presidenza – Brussell, 14/15 ta’ Diċembru 2006, paragrafu 28.[2] Il-konklużjonijiet tal-Presidenza – Brussell, 8/9 ta’ Marzu 2007.[3] L-Edukazzjoni u t–Taħriġ 2010 – is-suċċess ta’ l-istrateġija ta’ Liżbona jiddependi minn riformi urġenti: ir-rapport konġunt adottat mill-Kunsill u mill-Kummissjoni fis-26 ta’ Frar 2004. Ara wkoll il-programm ta' xogħol dettaljat dwar is-segwitu ta' l-għanijiet tas-sistemi ta' l-edukazzjoni u t-taħriġ fl-Ewropa (ĠU C 142, 14.6.2002, p. 1).[4] Ir-Rakkomandazzjoni 2006/962/KE, ĠU L 394, 30.12.2006, p.10.[5] COM(2006) 502 finali.[6] ĠU C 163, 9.7.2002, p. 1.[7] Id-Deċiżjoni Nru 1720/2006/KE tal-Parlament Ewropew u tal-Kunsill tal-15 ta' Novembru 2006 (ĠU L 327, 24.11.2006, p. 45): http://ec.europa.eu/education/programmes/llp/index_en.html[8] Deċiżjoni Nru 1855/2006/KE tal-Parlament Ewropew u tal-Kunsill tas-27 ta’ Diċembru 2006 (ĠU L 372, 27.12.2006, p. 22).[9] http://ec.europa.eu/education/programmes/llp/call08/prior_en.pdf[10] ĠU C [...], [...], p. [...].[11] ĠU C [...], [...], p. [...].[12] ĠU C [...], [...], p. [...].[13] ĠU C [...], [...], p. [...].[14] ĠU C 163, 9.7.2002, p. 1.[15] Rakkomandazzjoni 2006/962/KE, ĠU L 394, 30.12.2006, p. 10.[16] Id-Deċiżjoni Nru 1720/2006/KE tal-Parlament Ewropew u tal-Kunsill tal-15 ta’ Novembru 2006 (ĠU L 327, 24.11.2006, p. 45).


Avviż Legali Importanti

|

52009PC0280

Proposta għal deċiżjoni tal-Kunsill u tal-Kummissjoni dwar il-pożizzjoni tal-Komunità fi- ħdan il-Kunsill ta' Stabilizzazzjoni u Assoċjazzjoni dwar it-tranażazzjoni għat-tieni fażi ta' Assoċazzjoni bejn il-Komunitajiet Ewropej u l-Istati Membri tagħhom, fuq naħa, u l-ex Repubblika Jugoslava tal-Maċedonja, fuq in-naħa l-oħra, skont l-Artikolu 5 tal-Ftehim ta' Stabilizzazzjoni u Assoċjazzjoni  /* KUMM/2009/0280 finali */

	[pic] | KUMMISSJONI TAL-KOMUNITAJIET EWROPEJ |Brussel 7.10.2009KUMM(2009) 280 finaliProposta għalDEĊIŻJONI TAL-KUNSILL U TAL-KUMMISSJONIdwar il-pożizzjoni tal-Komunità fi- ħdan il-Kunsill ta' Stabilizzazzjoni u Assoċjazzjoni dwar it-tranażazzjoni għat-tieni fażi ta' Assoċazzjoni bejn il-Komunitajiet Ewropej u l-Istati Membri tagħhom, fuq naħa, u l-ex Repubblika Jugoslava tal-Maċedonja, fuq in-naħa l-oħra, skont l-Artikolu 5 tal-Ftehim ta' Stabilizzazzjoni u AssoċjazzjoniMEMORANDUM TA’ SPJEGAZZJONI1. INTRODUZZJONIIl-Ftehim ta’ Stabbilizzazzjoni u Assoċjazzjoni (FSA) li jistabilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-ex Repubblika Jugoslava tal-Maċedonja (FYROM), min-naħa l-oħra, daħal fis-seħħ fl-1 ta' April 2004.L-Artikolu 5 paragrafu 1 tal-FSA jiddikjara li "l-Assoċjazzjoni se sseħħ matul massimu ta' għaxar snin li se jkunu diviżi f'żewġ stadji suċċessivi" Il-fini ta' din id-diviżjoni f'stadji suċċessivi hija biex "id-dispożizzjonijiet tal-FSA jkunu implimentati b'mod progressiv".Il-paragrafu 3 tal-istess artikolu jistipula li "erba' snin wara li dan il-Ftehim ikun daħal fis-seħħ, il-Kunsill ta' Stabilizzazzjoni u Assoċjazzjoni se jevalwa l-progress li sar u jiddiċiedi dwar id-dħul fit-tieni fażi u d-dewmien tagħha, kif ukoll dwar kwalunkwe tibdil possibbli li jkun sar fir-rigward tal-kontenut tad-dispożizzjonijiet li jirregolaw it-tieni fażi.Fi Frar tal-2008, il-Kummissjoni bdiet tevalwa l-progress li sar minn-naħa tal-ex Repubblika Jugoslava tal-Maċedonja, wara li rċeviet ittra mill-gvern tal-pajjiż li infurmha li kien lest li jibda' preparazzjonijiet biex jidħol fit-tieni fażi.Il-Kummissjoni talbet l-ex Repubblika Jugoslava tal-Maċedonja biex tressaq informazzjoni aġġornata dwar l-oqsma li fihom dispożozzjonojiet speċifiċi tal-FSA jirregolaw it-tieni stadju, jiġifieri,l-istabbilment, il-fornitura ta' servizzi u ħlasijiet attwali u l-moviment tal-kapital.2. L-IMPLIMENTAZZJONI TAL-OBBLIGI TAħT L-EWWEL STADJU TAL-FSAL-analiżi tat-tweġibiet tal-pajjiż li saret mill-Kummissjoni wasslet għall-konklużjoni li l-pajjiż huwa lest li jkun konformi mal-obbligi li jirriżultaw mit-tranżazzjoni għat-tieni fażi. Fir-Rapport ta' Progress tagħha tal-2008[1], il-Kummissjoni stqarret li " il-pajjiż jissodisfa l-impenji kollha previsti taħt l-ewwel stadju ta' implimentazzjoni tat-Titolu V (il-Moviment tal-ħadddiema, l-istabbiliment, il-fornitura ta' servizzi, il-kapital) tal-FSA"3. OBBLIGI TAħT IT-TIENI FAżI TAL-FSAIt-tranżazzjoni fit-tieni stadju ta' Assoċċazzjoni għandha l-implikazzjonijiet li ġejjin:Stabbiliment-  Bħala segwitu għall- Artikolu 48 paragrafu 5(c) tal-FSA, il-Kunsill ta' Stabilizzazzjoni u Assoċjazzjoni se:-  jeżamina l-possibbiltà li jestendi d-dritt li jakkwistaw u li jgawdu drittijiet ta' sjieda fuq proprjetà immobbli, lill-fergħat ta' kumpaniji tal-Komunità, fejn dawn id-drittijiet huma meħtieġa biex isiru attivitajiet ekonomiċi li għalihom ġew stabbiliti.Skont dan l-artikolu, iż-żewġ Partijiet għandhom jidduskutu l-estensjoni tad-drittijiet lill-fergħat ta' kumpaniji tal-Komunità, li matul l-ewwel stadju, igawduhom biss is-sussidjarji tal-kumpaniji tal-Komunità.Madanakollu, l-ex Repubblika Jugoslava tal-Maċedonja diġà ħadet xi passi biex tilliberalizza s-suq tal-propjetà immobbli tagħha. Kumpanija tal-Komunità tista' llum takkwista drittijiet ta' sjieda fuq appartamenti u bini residenzjali permezz tal-fergħat tagħha wara li ġiet adottata l-leġiżlazzjoni li ġejja:-  Il-liġi li temenda l-Liġi fuq Sjieda u Drittijiet Reali Oħra (li ġiet promolugata f'Lulju tal-2008, fil-Gazzetta Uffiċjali Nru 92/08), tistabilixxi dispożizzjonijiet biex jiżguraw li persuni u entitajiet legali tal-komunità se jgawdu minn drittijiet ekwivalenti għal dawk taċ-ċittadini fir-rigward tas-sjieda ta' proprjetà immobbli, li tinkludi art għall-kostruzzjoni tal-bini, u l-kiri ta' art agrikolu fit-tul.-  Il-liġi fuq art għall-Kostruzzjoni tal-bini ( li ġiet promolugata f'Ġunju tal-2008, fil-Gazzetta Uffiċjali Nru. 82/08) li tkompli tispeċifika drittijiet u obbligi fir-rigward ta' art għall-kostruzzjoni tal-biniId-dritt ta' sjieda ta' art għall-kostruzzjoni tal-bini tal-kumpaniji tal-Komunità tirrekjedi awtorizzazzjoni minn qabel, u r-restrizzjonijiet fuq l-akkwist ta' art agrikola se jibqgħu fis-seħħ.-  Bħala segwitu għall- Artikolu 54 tal-FSA, l-ex Repubblika Jugoslava tal-Maċedonja se:-  jkollha l-possibbiltà li tintroduċi jew tmantni miżuri, li jidderogaw mid-dispożizzjonijiet tal-Kapitolu tal-Istabbiliment tal-FSA fir-rigward tal-istabbiliment ta' kumpaniji u ċittadini tal-Komunità, ta' ċerti industriji, bl-awtorizzazzjoni biss tal-Kunsill ta' Stabilizzazzjoni u Assoċjazzjoni u taħt kondizzjonijiet stipulati minnu.Dawn il-miżuri għandhom ikunu raġjonevoli u neċessarji biex ikunu ta' għajnuna fis-sitwazzjoni u għandhom jispiċċaw mhux iktar tard minn sentejn wara t-tmiem tal-ewwel stadju.L-Artikolu 54 japplika għall-industiji, li għaddejjin minn strutturar mill-ġdid (jew li qegħdin iħabbtu wiċċhom ma' diffikultajiet serji), li jistgħu jiġu eliminati (jew li tnaqqsilhom bil-goff is-sehem li kellhom fis-suq) jew għal industiji li qegħdin jibdew fil-pajjiżMinkejja li matul l-ewwel stadju tal-Assoċjazzjoni, l-ex Repubblika Jugoslava tal-Maċedonja għandha l-libertà li tapplika kwalunkwe minn dawn il-miżuri mingħajr l-awtorizzazzjoni tal-Kunsill ta' Stabilizzazzjoni u Assoċjazzjoni, qatt ma użat din l-possibbiltà.Fornitura ta' servizzi-  Bħala segwitu għall- Artikolu 55 tal-FSA, il-Kunsill ta' Stabilizzazzjoni u Assoċjazzjoni se:-  minn meta jibda t-tieni stadju, jieħu l-mizuri neċessarji biex jimplimenta b'mod progressiv id-dispożizzjonijiet ta' paragrafu 1 ta' dan l-Artikolu, fejn il-FSA se jipprovdi b'mod progressiv għall-fornitura ta' servizzi mill-kumpaniji jew ċittadini tal-Komunità jew tal-ex Repubblika Jugoslava tal-Maċedonja li huma stabbiliti f'Partit minbarra l-persuna li għaliha se jingħataw s-servizzi.L-Artikolu 55 paragrafu 2 jipprevedi li, bi qbil mal-proċess ta' liberalizzazzjoni previst fil-paragrafu hawn fuq, il-partijiet għandhom jippermettu l-moviment temporanju ta' persuni legali li qegħdin ifornu s-servizz jew li huma impjegati minn fornitur ta' servizz bħala persunal ewlieni (kif definut fl-Art 53). Dan jinkludi persuni legali li huma rappreżentanti ta' kumpanija jew ċittadin tal-Komunità jew tal-ex Repubblika Jugoslava tal-Maċedonja u li qegħdin ifittxu dħul temporanju bl-iskop li jinnegozjaw il-bejgħ ta' servizzi jew biex jidħlu fi ftehim biex ibigħu servizzi f'isem dak il-fornitur ta' servizzi, fejn dawn ir-rappreżentanti ma jkunux involuti f'bejgħ dirett lill-pubbliku ġenerali jew ifornu huma stess xi tip ta' servizz.Bit-teħid ta' dawn il-miżuri li semmejna, se jitqies il-progress li sar mill-partijiet fl-aprossimazzjoni tal-liġijiet tagħhom. Il-Kunsill ta' Stabilizzazzjoni u Assoċjazzjoni jista' jkompli jiddiskuti dettalji speċifiċi fir-rigward tal-implimentazzjoni ta' dawn il-miżuri, bħala segwitu għall-progress li sar min-naħa tal-pajjiż, f'dan il-qasam.Fid-dawl tal-Artikolu 55 paragrafu 3 tal-FSA, il-Partijiet tal-Ftehim għandhom jibqgħu għaddejjin bir-reviżjoni kontinwa u s-simplifikazzjoni tar-rekwiżiti u l-proċeduri li japplikaw għall-fornitura tas-servizzi fit-territorju tagħhom.Ħlasijiet attwali u l-moviment tal-kapital-  Bħala segwitu għall-Artikolu 59 paragrafu 2 tal-FSA, l-ex Repubblika Jugoslava tal-Maċedonja se:-  tiżgura l-moviment ħieles tal-kapital relatat ma' invetsiment ta' portafoll u self u kreditu finanzjarju li jimmaturaw qabel sena.L-ex Repubblika Jugoslava tal-Maċedonja digà żgurat li, hekk kif tidħol fit-tieni fażi, id-dispożizzjonijiet imsemmijin hawn fuq se jiġu implimentati, permezz tal-leġiżlazzjoni li ġejja:-  Liġi dwar Operazzjonijiet tal-Kambju tal-Muniti (Gazzetta Uffiċjali Nru: 34/2001; 49/2001 u 103/2001, l-aħħar emendi li saru fil-liġi li diġà għaddiet f'Lulju tal-2008 (Gazzetta Uffiċjali Nru 81). L-Artikolu 59 ta' din il-ligi (dispożizzjonijiet transnazzjonali) jistipula b'mod espliċitu li "hekk kif tiskadi l-ewwel stadju tal-Ftehim dwar Stabilizzazzjoni u Assoċjazzjoni" ir-restrizzjonijiet attwali fuq investimenti ta' portafoll f'titoli minn residenti "se jieqfu ikollhom effett"-  It-tneħħija ta' Deċiżjoni fuq il-modi u l-kundizzjonijiet tal-operazzjonijiet ta' dawk mhux residenti b'titoli (li tneħħiet f'Diċembru 2007, Gazzetta Uffiċjali Nru 159/07), li biha l-pajjiż jiżgura l-liberalizzazzjoni ta' investimenti ta' portafoll, bl-eċċezzjoni ta' ċerti restrizzjonijiet għal residenti, li awtomatikament se jitwarrbu hekk kif jibda t-tieni stadju (kif previst mill-Artikolu 59 tal-Liġi dwar Operazzjonijiet tal-Kambju tal-Muniti, ara hawn fuq).-  Bħala segwitu għall- Artikolu 60 tal-FSA, il-Kunsill ta' Stabilizzazzjoni u Assoċjazzjoni se:-  jeżamina mezzi biex ir-regoli tal-Komunità dwar il-moviment tal-kapital isiru applikabbli bis-sħiħ.Skont dan l-Artikolu, iż-żewġ Partijiet se jiddiskutu approsimazzjoni gradwali ulterjuri tal-leġiżlazzjoni tal-ex Repubblika Jugoslava tal-Maċedonja mal- acquis f'dan il-qasam ta' moviment tal-kapital, biex jipprovaw jiksbu konformità sħiħa.Taħt din id-dispożizzjoni, il-Kunsill ta' Stabilizzazzjoni u Assoċjazzjoni jista' jiddiskuti, matul it-tieni fażi, il-kwistjoni tal-ftugħ u ż-żamma tal-kontijiet bankarji 'l barra mill-pajjiż minn residenti tal-ex Repubblika Jugoslava tal-Maċedonja Il-Leġiżlazzjoni attwali tal-preżent tipprevedi ċerti limitazzjonijiet f'dan ir-rigward. Dan jista' fil-prattika jostakola r-residenti tal-pajjiż milli jkollhom investimenti ta' portafoll fl-Istati Membri tal-UE, minkejja l-fatt li dan id-dritt diġà ngħatalhom mill-Artikolu 59 paragrafu 2 tal-FSA.L-approssimazzjoni gradwali tal-liġijiet-  Skont l- Artikolu 68 tal-FSA, l-ex Repubblika Jugoslava tal-Maċedonja se tagħmel ħilitha biex tiżgura li l-liġjiet tagħha se jsiru bil-mod il-mod aktar kumpatibblli ma' dawk tal-Komunità. Din l-approssimazzjoni gradwali għandha tikkonċerna prinċipalment l- acquis intern relatat mas-suq kif ukoll "oqsma oħra relatati mal-kummerċ" fl-ewwel stadju.Madanakollu, il-proċess li għaddej ta' approssimazzjoni gradwali tal-leġiżlazzjoni tal-ex Repubblika Jugoslava tal-Maċedonja mal- acquis tal-UE diġà kopra ż-żoni kollha fl-ewwel stadju, bl-istess mod kif kopra l-pajjiżi kandidati l-oħra kollha, li jinkludi dawk fejn l-approssimazzjoni kienet prevista li ssir biss fit-tieni stadju. Għalhekk dan il-proċess ta' approssimazzjoni gradwali se jibqa' għaddej.Proposta għalDEĊIŻJONI TAL-KUNSILL U TAL-KUMMISSJONIdwar il-pożizzjoni tal-Komunità fi- ħdan il-Kunsill ta' Stabilizzazzjoni u Assoċjazzjoni dwar it-tranażazzjoni għat-tieni fażi ta' Assoċazzjoni bejn il-Komunitajiet Ewropej u l-Istati Membri tagħhom, fuq naħa, u l-ex Repubblika Jugoslava tal-Maċedonja, fuq in-naħa l-oħra, skont l-Artikolu 5 tal-Ftehim ta' Stabilizzazzjoni u AssoċjazzjoniIL-KUNSILL TAL-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 310 flimkien mat-tieni sottoparagrafu tal-Artikolu 300(2) tiegħu,Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari it-tieni paragrafu tal-Artikolu 101 tal-istess Trattat,Wara li kkunsidraw il-proposta mill-Kummissjoni,Billi:(1) Il-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u l-ex Repubblika Jugoslava tal-Maċedonja, fuq in-naħa l-oħra, daħal fis-seħħ fl-1 ta' April 2004(2) L-Artikolu 5 tal-Ftehim ta’ Stabbilizzazzjoni u Assoċjazzjoni jipprovdi għal perijodu ta' tranżazzjoni ta' massimu ta' għaxar snin li se jiġi diviż f'żewġ stadji suċċessivi.(3) L-ewwel stadju beda fl-1 ta' April 2004, id-data ta' meta daħal fis-seħħ il-Ftehim ta’ Stabbilizzazzjoni u Assoċjazzjoni.(4) Skont l-Artikolu 5, paragrafu 3, tal-Ftehim ta’ Stabbilizzazzjoni u Assoċjazzjoni, erba' snin wara d-dħul fis-seħħ ta' dan il-ftehim, il-Kunsill ta’ Stabbilizzazzjoni u Assoċjazzjoni se jevalwa l-progress li sar u jiddeċiedi dwar id-dħul fit-tieni fażi u t-tul tagħha, kif ukoll dwar kwalunkwe tibdil possibbli li sar fir-rigward il-kontenut tad-dispożizzjonijiet li jirregolaw it-tieni stadju.(5) Il-partijiet huma determinati li jkunu konformi mal-obbligi imnisslin mit-tranżazzjoni fit-tieni stadju tal-Assoċazzjoni.(6) L-ex Repubblika Jugoslava tal-Maċedonja ħadet il-miżuri neċessarji biex tiżgura li hija konformi mal-obbligi kollha li jirriżultaw mill-tranżazzjoni għat-tieni stadju,ADOTTAW DIN ID-DEĊIŻJONI:Artikolu UnikuId-deċiżjoni li trid tittieħed mill-Komunità fi ħdan il-Kunsill ta' Stabilizzazzjoni u Assoċjazzjoni stabbilita mill-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u l-ex Repubblika Jugoslava tal-Maċedonja, fuq in-naħa l-oħra, fir-rigward it-tranżazzjoni għat-tieni fażi tal-Assoċazzjoni, huwa abbozz tad-deċiżjoni mehmuż tal-Kunsill ta' Stabilizzazzjoni u Assoċjazzjoni.Magħmul fi Brussel,Għall-Kunsill Għall-KummissjoniIl-President Il-PresidentANNESSABBOZZ TA' DEċIżJONI NRU. …/09 TAL-KUNSILL TA' STABILIZZAZZJONI U ASSOċJAZZJONI, TA' … L-2009 DWAR IT-TRANżIZZJONI GħAT-TIENI STADJU TAL-ASSOċJAZZJONI BEJN IL-KOMUNITAJIET EWROPEW U L-ISTATI MEMBRI TAGħHOM, FUQ NAħA, U L-EX REPUBBLIKA JUGOżLAVA TAL-MAċEDONJA , FUQ IN-NAħA L-OħRA, SKONT L-ARTIKOLU 5 TAL-FTEHIM TA' STABILIZZAZZJONI U ASSOċJAZZONIIl-Kunsill ta’ Stabbilizzazzjoni u Assoċjazzjoni,Wara li kkunsidra l-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u l-ex-Repubblika Jugożlava tal-Maċedonja fuq in-naħa l-oħra, u b'mod partikolari l-Artikolu 5, paragrafu 3, tiegħu,Billi:1.  L-Artikolu 5, paragrafu 1, tal-Ftehim ta' Stabilizzazzjoni u Assoċjazzjoni jipprevedi perjodu ta' tranżizzjoni ta' mhux aktar minn għaxar snin maqsum f'żewġ stadji suċċessivi.2.  L-ewwel stadju beda fl-1 ta' April tal-2004, li hija d-data li fiiha l-Ftehim ta' Stabilizzazzjoni u Assoċjazzjoni daħal fi-seħħ.3.  Skont l-Artikolu 5, paragrafu 3, tal-Ftehim ta' Stabilizzazzjoni u Assoċjazzjoni, il-Kunsill ta' Stabilizzazzjoni u Assoċjazzjoni se jevalwa l-progress li sar u jiddeċiedi dwar il-mogħdija taż-żmien għat-tieni fażi u d-dewmien tagħha, kif ukoll dwar kwalunkwe tibdiliet possibbli li għandhom isiru fir-rigward tal-kontenut tad-dispożizzjonijiet li jirregolaw it-tieni stadju.4.  Il-Partijiet huma determinati biex ikunu konformi mal-obbligazzjonijiet imisslin mit-tranżizzjoni għat-tieni stadju tal-Assoċjazzjoni.5.  L-ex Repubblika Yugoslava tal-Maċedonia ħadet il-miżuri neċessarji biex tiżgura l-konformità mal-obbligazzjonijiet kollha li jirriżultaw mit-tranżizzjoni għat-tieni stadju,IDDEċIEDA KIF ġEJ:Artikolu 1It-tranżizzjoni għat-tieni stadju msemmi fl-Artikolu 5 (3) tal-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq naħa, u l-ex Repubblika Jugożlava tal-Maċedonja fuq in-naħa l-oħra, qiegħda b'dan tiġi fis-seħħ.Artikolu 2Din id-Deċiżjoni għandha tidħol fis-seħħ fil-ġurnata li fiha se tiġi adottata mill-Kunsill ta' Stabilizzazzjoni u Assoċjazzjoni.Magħmul fi Brussell, …. 2009.F'isem il-Kunsill ta' Stabilizzazzjoni u AssoċjazzjoniIl-President [1] SEC (2008) 2695 finali, l-ex Repubblika Jugoslava tal-Maċedonja - Rapport dwar Progress 2008 , 5. 11. 2008, Brussell


                            IL-KUMMISSJONI
                            EWROPEA

                                                    Brussell, 5.3.2014
                                                    COM(2014) 117 final

                                                    2014/0064 (CNS)

                                        Proposta għal

                                DEĊIŻJONI TAL-KUNSILL

        li tawtorizza lill-Portugall japplika rata mnaqqsa tad-dazju tas-sisa fir-reġjun
     awtonomu tal-Madejra fir-rigward ta' rum u likuri prodotti u kkonsmati lokalment u
        fir-reġjun awtonomu tal-Ażores fir-rigward ta' likuri u eaux-de-vie prodotti u
                                       kkonsmati lokalment

MT                                                                                MT
 ---pagebreak---                                    MEMORANDUM TA’ SPJEGAZZJONI

     1.        IL-KUNTEST TAL-PROPOSTA
     Permezz tad-Deċiżjoni tal-Kunsill 2009/831/KE tal-10 ta' Novembru 20091, adottata fuq il-
     bażi tal-Artikolu 299(2) tat-Trattat tal-KE, il-Portugall ġie awtorizzat biex japplika sal-
     31 ta' Diċembru 2013 rata mnaqqsa tad-dazju tas-sisa fir-reġjun awtonomu tal-Madejra fir-
     rigward ta' rum u likuri prodotti u kkonsmati lokalment u fir-reġjun awtonomu tal-Ażores fir-
     rigward ta' likuri u eaux-de-vie prodotti u kkonsmati lokalment. L-Artikolu 2 ta’ dik id-
     Deċiżjoni jikkonfina d-deroga msemmija hawn fuq għal prodotti speċifiċi. Il-Portugall jista'
     japplika għal dawn il-prodotti, rata tad-dazju tas-sisa aktar baxxa mir-rata massima imposta
     fuq l-alkoħol kif stipulata fl-Artikolu 3 tad-Direttiva tal-Kunsill 92/84/KE2, u aktar baxxa mir-
     rata minima tad-dazju tas-sisa fuq l-alkoħol kif ġiet stipulata minn din id-Direttiva iżda li
     mhijiex iktar minn 75% iktar baxxa mid-dazju tas-sisa normali nazzjonali fuq l-alkoħol.
     Id-Deċiżjoni 2009/831/KE tistipula r-raġunijiet tal-adozzjoni ta’ miżuri speċifiċi, li jinkludu
     d-daqs żgħir, in-natura fframmentata u l-mekkanizzazzjoni baxxa tal-impriżi agrikoli. Barra
     minn hekk, it-trasport lejn il-ġżejjer ta' ċerti materjali mhux ipproċessati u ta' imballaġġ li ma
     ġewx prodotti lokalment iwassal għal spejjeż addizzjonali, meta mqabbel mat-trasport tal-
     prodott finali biss. It-trasport u l-installazzjoni tat-tagħmir f’dawk ir-reġjuni mbegħdin u
     insulari jkomplu jżidu l-ispejjeż addizzjonali. Fl-aħħar nett, il-produtturi kkonċernati jħallsu
     wkoll spejjeż żejda li ġeneralment ibatu l-ekonomiji lokali, b’mod partikolari żieda fi spejjeż
     marbutin max-xogħol u mal-enerġija.
     It-tnaqqis ta' 75% ma jmurx lil hinn minn dak li huwa meħtieġ biex jibbilanċja l-livelli ta'
     spejjeż addizzjonali li jridu jitħallsu mill-operaturi bħala riżultat tal-karatteristiċi partikolari
     tal-Madejra u tal-Ażores bħala reġjuni ultraperiferiċi msemmija fl-Artikolu 349 tat-TFUE.
     Minħabba li l-vantaġġ tat-taxxa hu limitat għal dak li hu meħtieġ biex jingħelbu l-ispejjeż
     addizzjonali u minħabba li l-volumi kkonċernati jibqgħu modesti, il-miżura ma tostakolax l-
     integrità u l-koerenza tal-ordni legali tal-Komunità. Barra minn hekk, il-vantaġġ tat-taxxa hu
     limitat għall-konsum fir-reġjuni kkonċernati.
     L-awtoritajiet Portugiżi talbu għal tiġdid tal-awtorizzazzjoni biex japplikaw rata mnaqqsa tad-
     dazju tas-sisa fir-reġjun awtonomu tal-Madejra fuq rum u likuri prodotti u kkonsmati
     lokalment u fir-reġjun awtonomu tal-Ażores fuq likuri u eaux-de-vie prodotti u kkonsmati
     lokalment sal-31 ta' Diċembru 2020. It-tiġdid jeħtieġ li jiġi approvat kemm minn Deċiżjoni
     tal-Kunsill skont l-Artikolu 349 tat-TFUE kif ukoll minn Deċiżjoni tal-Kummissjoni dwar
     Għajnuna mill-Istat. Id-Deċiżjoni tal-Kunsill skont l-Artikolu 349 tat-TFUE hija mingħajr
     preġudizzju għad-Deċiżjoni tal-Kummissjoni dwar l-estensjoni ta’ din il-miżura skont ir-
     regoli dwar l-għajnuna mill-Istat.

     2.        PROPORZJONALITÀ TAD-DEROGA
     Skont l-Artikolu 110 tat-TFUE l-ebda Stat Membru ma japplika, direttament jew
     indirettament, fuq il-prodotti ta’ Stati Membri oħra kwalunkwe taxxi interni ta' kull

     1
               Id-Deċiżjoni tal-Kunsill tal-10 ta' Novembru 2009 li tawtorizza lill-Portugall japplika rata mnaqqsa tad-
               dazju tas-sisa fir-reġjun awtonomu tal-Madejra fuq rum u likuri prodotti u kkonsmati lokalment u fir-
               reġjun awtonomu tal-Ażores fuq likuri u eaux-de-vie prodotti u kkonsmati lokalment (ĠU L 297,
               13.11.2009, p. 9).
     2
               Id-Direttiva tal-Kunsill 92/84/KEE tad-19 ta' Ottubru 1992 dwar l-approssimazzjoni tar-rati tad-dazju
     tas-sisa fuq l-alkoħol u x-xorb alkoħoliku (ĠU L 316, 31.10.1992, p.29).

MT                                                           2                                                             MT
 ---pagebreak---      deskrizzjoni, ogħla minn dawk applikati direttament jew indirettament fuq prodotti simili
     nazzjonali. Barra dan, ebda Stat Membru ma japplika fuq il-prodotti ta' Stati Membri oħra
     taxxi interni ta' tali natura li jagħtu protezzjoni indiretta lill-produzzjoni ta' prodotti oħra.
     Madankollu, abbażi tal-Artikolu 349 tat-TFUE l-Kunsill jista’ jawtorizza Stati Membri
     b’reġjuni ultraperiferiċi li jidderogaw mid-dispożizzjonijiet tal-Artikolu 110 tat-TFUE sabiex
     jittieħed kont tas-sitwazzjoni strutturali soċjali u ekonomika ta’ dawn ir-reġjuni u li hija aktar
     ikkumplikata minħabba fatturi oħra li jirrestrinġu bi kbir l-iżvilupp tagħhom. Din id-deroga
     ma għandhiex tfixkel l-integrità u l-koerenza tal-ordni legali tal-Unjoni, inklużi s-suq intern u
     l-politika komuni, bħalma hija l-politika fiskali komuni bbażata fuq l-Artikolu 113 tat-TFUE.
     B’hekk, dawn id-derogi għandhom jibqgħu proporzjonali, jiġifieri ma jmorrux lil hinn minn
     dak li hu meħtieġ biex jindirizzaw kundizzjonijiet ta' qafas ħżiena li jfixklu l-iżvilupp
     ekonomiku ta’ dawn ir-reġjuni u ma jridux ifixklu b'mod eċċessiv il-kompetizzjoni fis-suq
     uniku. B’konsegwenza ta’ dan, kull deroga mill-Artikolu 110 tat-TFUE għandha tibqa’
     limitata għall-kumpens komplet jew parzjali tal-iżvantaġġ tal-kost li minnu produtturi f’dawn
     ir-reġjuni jsofru.
     Ir-rapporti sottomessi mill-Portugall skont l-Artikolu 4 tad-Deċiżjoni tal-Kunsill 2009/831/KE
     jinkludu l-kalkolu tal-ispejjeż addizzjonali u tnaqqis fid-dazju tas-sisa għas-sena 2011:

     Madejra
        •   Likuri (flixkun ta' 70 cl. 20º alk/vol)
            Spejjeż addizzjonali: 1.21 EUR
            Tnaqqis fid-dazju tas-sisa: 1.06 EUR

        •   Rum (flixkun ta' 70 cl. 20º alk/vol)
            Spejjeż addizzjonali: 2.20 EUR
            Tnaqqis fid-dazju tas-sisa: 2.12 EUR

     L-Ażores
        •   Likuri (flixkun ta' 70 cl. 20º alk/vol)
            Spejjeż addizzjonali: 1.17 EUR
            Tnaqqis fid-dazju tas-sisa: 1.08 EUR

        •   Eaux-de-vie (flixkun ta' 100 cl. 40º alk/vol)
            Spejjeż addizzjonali: 3.31 EUR
            Tnaqqis fid-dazju tas-sisa: 3.09 EUR
     Sors: Ir-rapporti msemmija fl-Artikolu 4 tad-Deċiżjoni tal-Kunsill 2009/831/KE

     Ta’ min isemmi li l-kalkolu tal-ispejjeż addizzjonali msemmija hawn fuq ma kinux jinkludu
     xi fatturi li kien diffiċli li jkunu kkwantifikati. Minkejja dan, huwa possibbli li jiġi kkonfermat
     li t-tnaqqis ta' 75% f'dazi tas-sisa standard ma jmurx lil hinn minn dak li huwa meħtieġ biex

MT                                                    3                                                    MT
 ---pagebreak---      jibbilanċja l-livelli ta' spejjeż addizzjonali li jridu jitħallsu mill-operaturi bħala riżultat tal-
     karatteristiċi partikolari tal-Madejra u tar-regjuni tal-Ażores bħala reġjuni ultraperiferiċi.
     Ir-rapporti jinkludu wkoll dejta dwar is-sehem mis-suq ta’ dawn il-prodotti fis-swieq lokali
     bejn l-2004 u l-2010:

     Madejra - Rum u Likuri kkombinati (bil-volum ta’ alkoħol)

     Sena                          2004       2005         2006     2007      2008      2009       2010

     Sehem     ta’   produzzjoni                                    20.33%    26.91%    30.76%     33.89%
     lokali                         15.86%    20.19%       23.03%

     L-Ażores — Likuri (b’volum ta’ alkoħol)

     Sena                          2004       2005         2006     2007      2008      2009       2010

     Sehem     ta’   produzzjoni                                    46.73%    39.19%    45.28%     48.57%
     lokali                         56.43%    50.60%       49.70%

     L-Ażores – Eaux-de-vie (b’volum ta’ alkoħol)

     Sena                          2004       2005         2006     2007      2008      2009       2010

     Sehem     ta’   produzzjoni                                    33.53%    23.19%    34.28%     31.74%
     lokali                         47.99%    41.62%       42.51%

     Sors : Kalkolazzjoni bl-użu tar-rapporti msemmija fl-Artikolu 4 tad-Deċiżjoni tal-
     Kunsill 2009/831/KE
     It-tabella tikkonferma t-tendenza ‘l isfel fis-sehem tal-produzzjoni lokali ta’ likuri u eaux-de-
     vie fl-Ażores u ż-żieda fil-Madejra għar-rum u likuri. Madankollu, għal Madejra għandu
     jitqies is-sehem baxx ħafna ta’ produzzjoni lokali fl-2004.
     L-evoluzzjoni tal-ishma tas-suq għall-produzzjoni lokali tikkonferma li r-rata tad-dazju tas-
     sisa mnaqqsa attwali hija bbilanċjata u ma ħolqot ebda distorsjoni tal-kompetizzjoni fis-suq
     intern.
     L-industrija lokali timpjiega 134 ħaddiem fil-Madejra u madwar 90 ħaddiem fl-Ażores. Fil-
     Madejra, il-kultivazzjoni u l-ipproċessar tal-kannamieli u frott jipprovdu xogħol għal madwar
     1 000 azjenda agrikola li huma proprjetà ta' familja.
     L-għoti ta’ awtorizzazzjoni ġdida lill-Portugall biex japplika rata mnaqqsa ta’ dazju tas-sisa
     fir-reġjun awtonomu tal-Madejra fuq rum u likuri prodotti u kkonsmati lokalment u fir-reġjun
     awtonomu tal-Ażores fir-rigward ta’ likuri u eaux-de-vie prodotti u kkonsmati lokalment hija
     ġġustifikata sabiex ikun evitat li jitpoġġa fil-periklu l-iżvilupp ta’ dawn ir-reġjuni l-aktar
     imbegħdin u ma toħloqx distorsjoni tal-kompetizzjoni fis-suq intern.

MT                                                     4                                                    MT
 ---pagebreak---      3.       L-ELEMENTI ĠURIDIĊI TAL-PROPOSTA
     Sommarju tal-miżuri proposti
     Id-Deċiżjoni proposta tawtorizza lill-Portugall japplika mill-1 ta’ Lulju 2014 sal-
     31 ta’ Diċembru 2020 rata mnaqqsa ta’ dazju tas-sisa fir-reġjun awtonomu tal-Madejra fuq
     rum u likuri prodotti u kkonsmati lokalment u fir-reġjun awtonomu tal-Ażores fir-rigward ta’
     likuri u eaux-de-vie prodotti u kkonsmati lokalment li tista’ tkun anqas mir-rata minima tad-
     dazju tas-sisa stabbilita mid-Direttiva 92/84/KEE iżda ta’ mhux aktar minn 75% inqas mir-
     rata tad-dazju tas-sisa normali nazzjonali fuq l-alkoħol.
     L-awtoritajiet Portugiżi se jkollhom jibagħtu lill-Kummissjoni rapport intermedju sat-
     30 ta’ Settembru 2017 sabiex jevalwaw jekk ir-raġunijiet li jiġġustifikaw l-għoti tad-deroga
     mit-taxxa għadhomx japplikaw u jekk il-vantaġġ fiskali mogħti mill-Portugall jibqax
     proporzjonali.
     Bażi ġuridika
     L-Artikolu 349 tat-TFUE
     Il-Prinċipju tas-Sussidjarità
     Huwa biss il-Kunsill li għandu s-setgħa li jadotta, abbażi tal-Artikolu 349 tat-TFUE, miżuri
     speċifiċi favur ir-reġjuni ultraperiferiċi għall-adattament tal-applikazzjoni tat-Trattati għal
     dawk ir-reġjuni, inklużi l-politiki komuni, minħabba d-diffikultajiet permanenti li għandhom
     impatt fuq il-kundizzjonijiet ekonomiċi u soċjali tar-reġjuni ultraperiferiċi.
     Il-proposta għalhekk tikkonforma mal-prinċipju tas-sussidjarità.
     Il-Prinċipju tal-Proporzjonalità
     Il-proposta tikkonforma mal-prinċipju tal-proporzjonalità għar-raġunijiet li ġejjin:
     Il-vantaġġ fit-taxxa huwa limitat għal dak li huwa neċessarju biex ipatti għall-ispejjeż
     addizzjonali.
     L-għażla ta’ strument
     L-istrument li qed jiġi propost: Deċiżjoni tal-Kunsill
     Strumenti oħrajn ma jkunux adegwati minħabba r-raġuni li ġejja:
     Id-derogi mogħtija skont l-Artikolu 349 tat-TFUE jinsabu fid-Deċiżjonijiet tal-Kunsill.

     4.       IMPLIKAZZJONI BAĠITARJA
     Il-proposta ma għandha l-ebda impatt fuq il-baġit tal-Unjoni Ewropea.

MT                                                  5                                                  MT
 ---pagebreak---                                                             2014/0064 (CNS)

                                               Proposta għal

                                      DEĊIŻJONI TAL-KUNSILL

            li tawtorizza lill-Portugall japplika rata mnaqqsa tad-dazju tas-sisa fir-reġjun
         awtonomu tal-Madejra fir-rigward ta' rum u likuri prodotti u kkonsmati lokalment u
            fir-reġjun awtonomu tal-Ażores fir-rigward ta' likuri u eaux-de-vie prodotti u
                                           kkonsmati lokalment

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikolu 349 tiegħu,
     Wara li kkunsidra l-proposta tal-Kummissjoni Ewropea,
     Wara t-trażmissjoni tal-abbozz tal-att leġiżlattiv lill-Parlamenti nazzjonali,
     Wara li kkunsidra l-opinjoni tal-Parlament Ewropew3,
     Filwaqt li jaġixxi f'konformità ma' proċedura leġiżlattiva speċjali,
     Billi:
     (1)      Id-Deċiżjoni tal-Kunsill 2009/831/KE tal-10 ta' Novembru 2009, adottata fuq il-bażi
              tal-Artikolu 299(2) tat-Trattat tal-KE (issa l-Artikolu 349 tat-TFUE), tawtorizza lill-
              Portugall japplika rata mnaqqsa ta’ dazju tas-sisa fir-reġjun awtonomu tal-Madejra fuq
              rum u likuri prodotti u kkonsmati lokalment u fir-reġjun awtonomu tal-Ażores fir-
              rigward ta’ likuri u eaux-de-vie prodotti u kkonsmati lokalment li tista’ tkun anqas
              mir-rata minima tad-dazju tas-sisa stabbilita mid-Direttiva 92/84/KEE iżda ta’ mhux
              aktar minn 75% inqas mir-rata tad-dazju tas-sisa normali nazzjonali fuq l-alkoħol.
     (2)      Fit-30 ta’ Lulju 2013, l-awtoritajiet Portugiżi talbu lill-Kummissjoni biex tissottometti
              proposta għal Deċiżjoni tal-Kunsill li testendi d-Deċiżjoni tal-Kunsill 2009/831/KE,
              taħt l-istess kundizzjonijiet sal-31 ta’ Diċembru 2020. Din it-talba kienet immodifikata
              fid-19 ta’ Novembru 2013, meta l-Portugall talab estensjoni tad-Deċiżjoni tal-
              Kunsill 2009/831/KE għal 6 xhur sat-30 ta’ Ġunju 2014 biex tikkoinċidi mal-linji
              gwida dwar l-għajnuna reġjonali attwali li tkun segwita minn estensjoni ġdida li tkopri
              l-perjodu mill-1 ta’ Lulju 2014 – sal-31 ta’ Diċembru 2020.
     (3)      L-għoti tal-awtorizzazzjoni l-ġdida huwa ġġustifikat sabiex ikun evitat li jitpoġġa fil-
              periklu l-iżvilupp ta' dawn ir-reġjuni l-aktar imbegħdin. Minħabba li dawn ir-reġjuni
              iħabbtu wiċċhom ma’ diffikultajiet biex jesportaw ‘il barra mit-territorju tagħhom,
              dawk il-prodotti jistgħu jinbigħu biss fis-swieq reġjonali.
     (4)      Fir-reġjuni awtonomi tal-Ażores u Madejra, materjali mhux ipproċessati ta’ oriġini
              agrikolu huma ogħla milli kienu jkunu taħt kundizzjonijiet ta’ produzzjoni normali,
              minħabba d-daqs żgħir, in-natura fframmentata u l-mekkanizzazzjoni baxxa tal-impriżi
              agrikoli. Fil-każ tal-Madejra, barra minn hekk, l-eżitu mill-ipproċessar tal-kannamieli

     3
              ĠU C , , p. .

MT                                                    6                                                   MT
 ---pagebreak---             huwa inqas minn dak ta' reġjuni l-aktar imbegħdin oħra, minħabba t-topografija, il-
            klima, il-ħamrija u l-produzzjoni artiġjanali. It-trasport lejn il-ġżejjer ta' ċerti materjali
            mhux ipproċessati u ta' imballaġġ li ma ġewx prodotti lokalment iwassal għal spejjeż
            addizzjonali, meta mqabbel mat-trasport tal-prodott finali biss. Fil-każ tal-Ażores, l-
            insularità hija doppja, peress illi l-gżejjer huma mifruxin fuq żona kbira. It-trasport u l-
            installazzjoni tat-tagħmir f’dawk ir-reġjuni mbegħdin u insulari jkomplu jżidu l-
            ispejjeż addizzjonali. L-istess japplika għal ċerti żjarat u konsenji minn fuq il-baħar
            neċessarji lejn l-art prinċipali. Spejjeż addizzjonali għall-ħażna tal-prodotti finali
            jinqalgħu minħabba li l-konsum lokali mhuwiex kapaċi jassorbi l-produzzjoni hekk kif
            din isseħħ, iżda jsir gradwalment matul is-sena. Iċ-ċokon tas-suq reġjonali jżid l-
            ispejjeż għal kull unità f'diversi modi, notevolment permezz ta' relazzjonijiet mhux
            favorevoli bejn l-ispejjeż fissi u l-eżitu, kemm fir-rigward tat-tagħmir kif ukoll tal-
            ispejjeż li jridu jsiru biex jintlaħħqu n-normi ambjentali. Barra minn hekk, il-
            produtturi tar-rum fil-Madejra huma obbligati li jittrattaw l-iskart li jirriżulta mill-
            ipproċessar tal-kannamieli, filwaqt li produtturi li jinsabu f’reġjuni oħra jistgħu
            jirreċiklaw dawn il-prodotti. Fl-aħħar nett, il-produtturi kkonċernati jħallsu wkoll
            spejjeż żejda li ġeneralment ibatu l-ekonomiji lokali, b’mod partikolari, żieda fi spejjeż
            marbutin max-xogħol u mal-enerġija.
     (5)    Kalkoli     ddettaljati   provduti      fir-rapporti msemmija        fl-Artikolu 4    tad-
            Deċiżjoni 2009/831/KE jikkonfermaw li t-tnaqqis ta’ 75 % tar-rata tad-dazju tas-sisa
            ma jpattix kompletament għall-iżvantaġġ kompetittiv li x-xorb alkoħoliku ddistillat
            prodott fil-Madejra u l-Ażores jiffaċċjaw bħala riżultat ta’ spejjeż ta’ produzzjoni u ta’
            kummerċjalizzazzjoni ogħla. Għalhekk, tnaqqis fir-rata tad-dazju tas-sisa għandu
            jibqa’ jkun awtorizzat fil-livell mitlub.
     (6)    Analiżi akkurata tas-sitwazzjoni tikkonferma li huwa essenzjali li t-talba tal-Portugall
            tintlaqa’ sabiex jiġi żgurat li l-industrija tal-alkoħol tinżamm vijabbli fir-reġjuni l-aktar
            imbegħdin.
     (7)    Peress li l-vantaġġ fit-taxxa huwa limitat għal dak li huwa neċessarju biex ipatti għall-
            ispejjeż addizzjonali u peress li l-volumi kkonċernati huma modesti u l-vantaġġ fit-
            taxxa huwa limitat għall-konsum fir-reġjuni kkonċernati, il-miżura ma' tpoġġix fil-
            periklu l-integrità u l-koerenza tal-ordni legali tal-Komunità.
     (8)    Is-sottomissjoni ta’ rapport intermedju għandha tiġi mitluba, sabiex il-Kummissjoni
            tkun tista' teżamina jekk il-kundizzjonijiet li jiġġustifikaw l-għotja ta’ deroga bħal din
            għadhomx relevanti.
     (9)    Id-Deċiżjoni preżenti hija bla ħsara għall-applikazzjoni possibbli tal-Artikoli 107 u
            108 tat-TFUE.
     ADOTTA DIN ID-DEĊIŻJONI:

                                                 Artikolu 1
     B'deroga mill-Artikolu 110 tat-Trattat, il-Portugall b’dan huwa awtorizzat li japplika rata tad-
     dazju tas-sisa aktar baxxa mir-rata massima imposta fuq l-alkoħol kif ġiet stipulata mill-
     Artikolu 3 tad-Direttiva 92/84/KE fir-reġjun awtonomu tal-Madejra, fir-rigward ta’ likuri u
     rum prodotti u kkonsmati lokalment, u fir-reġjun awtonomu tal-Ażores, fir-rigward ta’ likuri u
     eaux-de-vie prodotti u kkonsmati lokalment.

                                                 Artikolu 2

MT                                                    7                                                      MT
 ---pagebreak---      Id-deroga msemmija fl-Artikolu 1 tkun limitata:
     1. fil-Madejra
     (a) għal rum kif iddefinit fil-kategorija 1 tal-Anness II tar-Regolament (KE) Nru 110/2008 tal-
     Parlament Ewropew u tal-Kunsill tal-15 ta’ Jannar 2008 dwar id-definizzjoni, id-deskrizzjoni,
     il-preżentazzjoni, l-ittikkettar, u l-protezzjoni ta’ indikazzjonijiet ġeografiċi, ta’ xorb spirituż4,
     li għandu l-indikazzjoni ġeografika "Rum da Madeira" msemmija fil-kategorija 1 tal-
     Anness III ta’ dak ir-Regolament,
     (b) għal likuri u "crème de" kif iddefiniti fil-kategoriji 32 u 33 rispettivament tal-Anness II
     tar-Regolament (KE) Nru 110/2008 li huma magħmulin minn frott jew pjanti reġjonali;
     2. fl-Ażores
     (a) għal likuri u "crème de" kif iddefiniti fil-kategoriji 32 u 33 rispettivament tal-Anness II
     tar-Regolament (KE) Nru110/2008 li huma magħmulin minn frott jew materjali mhux
     ipproċessati reġjonali,
     (b) għal eaux-de-vie magħmul mill-inbid jew mill-ħliefa tal-għeneb li għandu l-karatteristiċi u
     l-kwalitajiet definiti fil-kategoriji 4 u 6 tal-Anness II tar-Regolament (KE) Nru 110/2008.

                                                  Artikolu 3
     Ir-rata mnaqqsa tad-dazju tas-sisa applikabbli fir-rigward ta' dawn il-prodotti msemmijin fl-
     Artikolu 1 tista' tkun anqas mir-rata minima tas-sisa fuq l-akoħol stipulata mid-
     Direttiva 92/84/KEE, iżda ma tistax tkun iktar minn 25 % inqas mid-dazju tas-sisa nazzjonali
     normali fuq l-akoħol.

                                                  Artikolu 4
     Sa mhux aktar tard mit-30 ta’ Settembru 2017, il-Portugall jibgħat rapport lill-Kummissjoni
     biex tkun tista' tevalwa jekk ir-raġunijiet li jiġġustifikaw l-għotja tar-rata mnaqqsa għadhomx
     jeżistu.

                                                  Artikolu 5
     Id-Deċiżjoni tapplika mill-1 ta’ Lulju 2014 sal-31 ta’ Diċembru 2020.

                                                  Artikolu 6
     Din id-Deċiżjoni hija indirizzata lir-Repubblika Portugiża.
     Magħmul fi Brussell,

                                                    Għall-Kunsill
                                                    Il-President

     4
             ĠU L 39, 13.2.2008, p. 16.

MT                                                     8                                                      MT


               IL-KUMMISSJONI EWROPEA
            Brussell, 23.7.2015
            COM(2015) 356 final
            2015/0156(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f'isem l-Unjoni Ewropea fil-Kunsill dwar il-Kummerċ fis-Servizzi tal-Organizzazzjoni Dinjija tal-Kummerċ dwar l-aċċettazzjoni ta' preferenzi notifikati minn Membri tad-WTO fir-rigward ta' servizzi u fornituri tas-servizzi ta' Pajjiżi l-Inqas Żviluppati għajr dawk deskritti fl-Artikolu XVI tal-GATS

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-raġunijiet għall-proposta u l-objettivi tagħha

               Id-Deċiżjoni tal-Kunsill proposta hija l-ewwel pass tal-implimentazzjoni tal-Eżenzjoni tad-WTO fuq is-Servizzi għall-Pajjiżi l-Inqas Żviluppati (LDCs). L-Eżenzjoni fuq is-Servizzi
                  1
                tippermetti lill-Membri tad-WTO li jagħtu preferenzi unilaterali fuq is-servizzi lil-LDCs u teħtieġ l-aċċettazzjoni mill-Kunsill għall-Kummerċ fis-Servizzi (CTS) tal-preferenzi notifikati mogħtija fir-rigward ta' miżuri għajr dawk deskritti fl-Artikolu XVI tal-GATS (aċċess għas-suq). Id-Deċiżjoni tal-Kunsill proposta tistabbilixxi l-pożizzjoni li għandha tittieħed mill-Kummissjoni f'isem l-Unjoni fis-CTS.

               Id-Deċiżjoni tal-Kunsill proposta ma tirreferi għall-ebda trattament li l-UE infisha se tagħti lil-LDCs, li jkun il-pass li jmiss għat-tħaddim tal-eżenzjoni.  It-trattament intiż li jiġi notifikat lis-CTS u mogħti lil-LDCs bħalissa qiegħed jiġi mħejji fuq il-linji ta' approċċ ikkonsultat mal-Istati Membri u ssinjalat lill-Membri tad-WTO f'laqgħa ta' livell għoli tas-CTS fil-5 ta' Frar 2015.

               Konsistenza ma’ dispożizzjonijiet ta’ politika eżistenti fil-qasam tal-politika u politiki oħra tal-Unjoni

               Fid-disa’ Konferenza Ministerjali tad-WTO f’Bali, l-Unjoni Ewropea ngħaqdet mal-kunsens dwar l-adozzjoni ta’ Eżenzjoni fuq is-Servizzi għal-LDCs. L-UE hija impenjata għas-suċċess tal-Għaxar Konferenza Ministerjali tad-WTO ġewwa Nairobi f'Diċembru 2015, u għat-tmexxija 'l quddiem b'mod deċiżiv tan-negozjati taċ-Ċiklu ta' Doha għall-Iżvilupp u l-implimentazzjoni tal-pakkett tal-eżitu ta' Bali, inklużi l-elementi LDC. Id-Deċiżjoni tal-Kunsill proposta hija parti minn dan il-proċess ta’ implimentazzjoni ta’ Bali.

               Billi tappoġġa l-progress ekonomiku tal-pajjiżi l-inqas żviluppati (LDCs), l-aċċettazzjoni proposta tal-preferenzi notifikati minn membri oħrajn tad-WTO se tikkontribwixxi għall-kisba tal-objettivi tat-Trattat li jipprovdi li l-UE se tikkontribwixxi għall-iżvilupp armonjuż tal-kummerċ globali u tiddefinixxi u taħdem għal politiki komuni biex trawwem l-iżvilupp sostenibbli ta' pajjiżi li qegħdin jiżviluppaw
                  2
               . Din l-aċċettazzjoni proposta se twassal ukoll biex tiġi konkluża parti min-negozjati dwar is-servizzi tal-Aġenda ta' Doha għall-Iżvilupp.

               2.BAŻI ĠURIDIKA, SUSSIDJARJETÀ U PROPORZJONALITÀ

               Bażi ġuridika

                  Il-bażijiet ġuridiċi għad-Deċiżjoni tal-Kunsill proposta huma l-Artikoli 91, 100 u l-ewwel subparagrafu tal-Artikolu 207(4), flimkien mal-Artikolu 218(9) tat-Trattat dwar il-Funzjonament tal-Unjoni Ewropea (TFUE).

               L-Artikolu 218(9) tat-TFUE jipprovdi li meta, f’korp stabbilit bi ftehim internazzjonali, ikun meħtieġ li jiġi adottat att li jkollu effett legali , il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta deċiżjoni li tistabbilixxi l-pożizzjoni li għandha tiġi adottata f'isem l-Unjoni fir-rigward tal-adozzjoni ta' dan l-att ġewwa dan il-korp. L-aċċettazzjoni tal-preferenzi notifikati minn Membri oħra tad-WTO taqa' taħt din id-dispożizzjoni minħabba li d-deċiżjoni tittieħed f'korp imwaqqaf minn ftehim internazzjonali (il-Kunsill għall-Kummerċ fis-Servizzi) li taffettwa d-drittijiet u l-obbligi tal-UE.

               Il-preferenzi previsti għandhom x'jaqsmu ma' obbligi skont il-Ftehim Ġenerali dwar il-Kummerċ fis-Servizzi u jistgħu jikkonċernaw lis-setturi tas-servizzi kollha, inklużi s-servizzi tat-trasport. Għalhekk, id-deċiżjoni proposta taqa’ fil-kamp ta’ applikazzjoni tal-Artikoli 91, 100 u 207(4), l-ewwel subparagrafu, tat-TFUE.

               3.L-IMPLIKAZZJONIJIET BAĠITARJI

                  Il-proposta ma għandha l-ebda implikazzjoni baġitarja.

               4.ELEMENTI OĦRA

               Pjanijiet ta’ implimentazzjoni, u arranġamenti ta' monitoraġġ, evalwazzjoni u rapportar

                  L-approvazzjoni tat-trattament preferenzjali mogħti lil-LDCs minn membri oħra tad-WTO ma jibda l-ebda proċess ta’ implimentazzjoni fl-UE.

               2015/0156 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed f'isem l-Unjoni Ewropea fil-Kunsill dwar il-Kummerċ fis-Servizzi tal-Organizzazzjoni Dinjija tal-Kummerċ dwar l-aċċettazzjoni ta' preferenzi notifikati minn Membri tad-WTO fir-rigward ta' servizzi u fornituri tas-servizzi ta' Pajjiżi l-Inqas Żviluppati għajr dawk deskritti fl-Artikolu XVI tal-GATS

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100 u l-ewwel subparagrafu tal-Artikolu 207(4), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (WTO) jistipula proċeduri għall-għoti ta’ eżenzjonijiet fir-rigward tal-Ftehimiet Multilaterali dwar il-Kummerċ fl-Annessi 1 A jew 1B jew 1C għal dawk il-Ftehimiet u l-annessi tagħhom.

               (2)Intalbet eżenzjoni, li biha l-Membri tad-WTO jkunu jistgħu jagħtu trattament preferenzjali lis-servizzi u lill-fornituri tas-servizzi tal-Pajjiżi Membri l-Inqas Żviluppati, mingħajr ma jestendu l-istess trattament għal servizzi u fornituri ta’ servizzi simili tal-Membri l-oħra kollha tad-WTO billi b’mod eċċezzjonali jidderogaw mill-obbligu fil-paragrafu 1 tal-Artikolu II tal-Ftehim Ġenerali dwar il-Kummerċ fis-Servizzi (GATS). Il-Kunsill adotta l-pożizzjoni tal-Unjoni favur l-eżenzjoni permezz tad-Deċiżjoni tal-Kunsill tal-14 ta' Diċembru 2011 (2012/8/UE).

               (3)Id-Deċiżjoni Ministerjali tad-WTO tas-17 ta' Diċembru 2011 li tawtorizza lill-Membri tad-WTO biex jagħtu tali trattament preferenzjali lis-servizzi u lill-fornituri tas-servizzi ta' Pajjiżi Membri l-Inqas Żviluppati għal perjodu ta' 15-il sena, jistipula fil-paragrafi 1 u 2 li l-Membri li jagħtu trattament preferenzjali skont din l-eżenzjoni jissottomettu notifika lill-Kunsill dwar il-Kummerċ fis-Servizzi (CTS) u li t-trattament preferenzjali fir-rigward tal-applikazzjoni tal-miżuri għajr dawk deskritti fl-Artikolu XVI tal-GATS, huwa soġġett għall-appovazzjoni mis-CTS b'konformità mal-proċeduri tiegħu.

               (4)Ir-rekwiżit tal-approvazzjoni min-naħa tas-CTS fir-rigward ta' dawk il-miżuri reġa' ġie dikjarat fil-paragrafu 1.3 tad-Deċiżjoni Ministerjali tad-WTO tas-7 ta' Diċembru 2013.

               (5)L-aċċettazzjoni ta’ preferenzi mogħtija minn membri oħra tad-WTO lis-servizzi u lill-fornituri tas-servizzi ta’ Pajjiżi Membri l-Inqas Żviluppati hija fl-interess tal-objettivi tal-iżvilupp tal-Unjoni Ewropea u twassal biex tiġi konkluża parti min-negozjati dwar is-servizzi tal-Aġenda ta' Doha għall-Iżvilupp.

               (6)Huwa xieraq, għalhekk, li tiġi stabbilita l-pożizzjoni li għandha tittieħed mill-Unjoni fis-CTS biex jipi approvat it-trattament preferenzjali mogħti minn Membri tad-WTO fir-rigward ta' miżuri għajr dawk deskritti fl-Artikolu XVI tal-GATS.

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni fil-Kunsill dwar il-Kummerċ fis-Servizzi tad-WTO għandha tkun li tappoġġa l-approvazzjoni tat-trattament preferenzjali mogħti mill-membri tad-WTO lis-servizzi u lill-fornituri ta’ servizzi ta’ pajjiżi l-inqas żviluppati fir-rigward tal-applikazzjoni ta’ miżuri għajr dawk deskritti fl-Artikolu XVI tal-GATS (“Aċċess għas-Suq”) skont id-Deċiżjoni Ministerjali tad-WTO tas-7 ta’ Diċembru 2013 (WT/L/918).

               Din il-pożizzjoni tiġi espressa mill-Kummissjoni Ewropea.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     [...]

                     (1)
                  Eżenzjonijiet huma permessi mogħtija mill-Kunsill Ġenerali/il-Konferenza Ministerjali tad-WTO għal derogi temporanji minn ċerti obbligi tad-WTO, li huma applikabbli fin-nuqqas ta' dawn il-permessi.

                     (2)
                  L-Artikoli 205 206 tat-TFUE u l-Artikolu 21 tat-TUE.